ΑΠΟΦΑΣΕΙΣ
Αριθμ. 113243
Έγκριση Εσωτερικού Κανονισμού Λειτουργίας
του Προγράμματος Μεταπτυχιακών Σπουδών
Ειδίκευσης Ερευνητικού Χαρακτήρα, με τίτλο
«Επιστήμη των Υπολογιστών και Πληροφορική» (MPhil in Computer Science - Informatics),
του Τμήματος Πληροφορικής και Τηλεματικής,
της Σχολής Ψηφιακής Τεχνολογίας του Χαροκοπείου Πανεπιστημίου.
Η ΣΥΓΚΛΗΤΟΣ
ΤΟΥ ΧΑΡΟΚΟΠΕΙΟΥ ΠΑΝΕΠΙΣΤΗΜΙΟΥ
Έχοντας υπόψη:
1. Τον ν. 4957/2022 (Α’ 141), και κυρίως το Κεφάλαιο Θ’.
2. Τον ν. 3374/2005 (Α’ 189), και κυρίως τα άρθρα 14
και 15.
3. Την υπ’ αρ. 135557/01-11-2022 εγκύκλιο του Υπουργείου Παιδείας και Θρησκευμάτων «Εφαρμογή των δια-
τάξεων του ν. 4957/2022 “Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την
κοινωνία και λοιπές διατάξεις” για την οργάνωση και
λειτουργία προγραμμάτων μεταπτυχιακών σπουδών
και λοιπά θέματα» (ΑΔΑ: 6ΧΨΖ46ΜΤΛΗ-ΤΧΔ).
4. Τον Κανονισμό Σπουδών του Χαροκοπείου Πανεπιστημίου (Β’ 4983/2023).
5. Την υπό στοιχεία 108182/Ζ1/21-08-2020 απόφαση της Υπουργού Παιδείας και Θρησκευμάτων
«Διαπιστωτική πράξη εκλογής Πρύτανη και τεσσάρων Αντιπρυτάνεων στο Χαροκόπειο Πανεπιστήμιο»
(Υ.Ο.Δ.Δ. 677).
6. Την υπ’ αρ. 111038/30-11-2023 πράξη του Πρύτανη περί συγκρότησης της Συγκλήτου του Χαροκοπείου
Πανεπιστημίου.
7. Την υπ’ αρ. 104377/22-12-2022 απόφαση της Συγκλήτου του Χαροκόπειου Πανεπιστημίου «Ίδρυση
Προγράμματος Μεταπτυχιακών Σπουδών Ειδίκευσης
Ερευνητικού Χαρακτήρα του Τμήματος Πληροφορικής
και Τηλεματικής της Σχολής Ψηφιακής Τεχνολογίας του
Χαροκοπείου Πανεπιστημίου, με τίτλο “Επιστήμη των
Υπολογιστών και Πληροφορική (MPhil in Computer
Science - Informatics)”» (Β’ 7230).
8. Την απόφαση της Συνέλευσης της Σχολής Ψηφιακής
Τεχνολογίας του Χαροκοπείου Πανεπιστημίου (αρ. συν.
175/18-01-2024).
9. Το γεγονός ότι από την απόφαση αυτή δεν προκαλείται δαπάνη σε βάρος του κρατικού προϋπολογισμού,
αποφασίζει:
Την έγκριση του Εσωτερικού Κανονισμού Λειτουργίας
του Προγράμματος Μεταπτυχιακών Σπουδών Ειδίκευσης Ερευνητικού Χαρακτήρα του Τμήματος Πληροφορι-
κής και Τηλεματικής της Σχολής Ψηφιακής Τεχνολογίας
του Χαροκοπείου Πανεπιστημίου, με τίτλο «Επιστήμη
των Υπολογιστών και Πληροφορική» (MPhil in Computer
Science - Informatics), ως ακολούθως:
ΚΕΦΑΛΑΙΟ Α
ΘΕΣΜΙΚΟ ΠΛΑΙΣΙΟ
Άρθρο 1
Γενικές Αρχές
Το Τμήμα Πληροφορικής και Τηλεματικής του Χαροκοπείου Πανεπιστημίου οργανώνει και λειτουργεί,
από το ακαδημαϊκό έτος 2022-2023, Πρόγραμμα Μεταπτυχιακών Σπουδών (Π.Μ.Σ.) Ειδίκευσης Ερευνητικού
Χαρακτήρα με τίτλο «Επιστήμη των Υπολογιστών και
Πληροφορική».
Στο Π.Μ.Σ. γίνονται δεκτοί/-ες πτυχιούχοι Τμημάτων
Επιστήμης των Υπολογιστών, Πληροφορικής, Μηχανικών Υπολογιστών, Θετικών Επιστημών και συναφών
αντικειμένων καθώς και Τεχνολογικών Ιδρυμάτων της
ημεδαπής ή αντίστοιχων Τμημάτων ομοταγών Ιδρυμάτων της αλλοδαπής επιστημονικών πεδίων σχετικών με
το αντικείμενο του Π.Μ.Σ.
Αντικείμενο του Π.Μ.Σ. Ειδίκευσης Ερευνητικού Χαρακτήρα με τίτλο «Επιστήμη των Υπολογιστών και Πληρο-
φορική» είναι η έρευνα στην Επιστήμη των Υπολογιστών
και στην Πληροφορική. Απώτερος στόχος του Π.Μ.Σ.
είναι η εξειδίκευση των μεταπτυχιακών φοιτητών/-τριών
σε ερευνητικά θέματα αιχμής στα αντικείμενα της Σχολής
Ψηφιακής Τεχνολογίας, όπως ενδεικτικά στα ερευνητικά
πεδία της με μαθήματα Επιστήμης Δεδομένων, Υπολογιστικής Νοημοσύνης και Γνωστικής υπολογιστικής, Συ-
στημάτων Λογισμικού και Αλγορίθμων, Ενσωματωμένων
συστημάτων και Ρομποτικής, Υπολογιστικών Υποδομών,
Υπηρεσιών και Συστημάτων, Ασφάλειας συστημάτων και
Κρυπτογραφίας, Διοίκησης Τεχνολογίας, Τεχνολογίας
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
22 Απριλίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 2380
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2380/22.04.2024
Συστημάτων, Τεχνολογιών Επικοινωνιών και Δικτύων,
Διαδικτύου των Πραγμάτων κ.λπ.
Δίνοντας έμφαση στις θεμελιώδεις αρχές της έρευνας γύρω από την Επιστήμη των Υπολογιστών και της
Πληροφορικής εστιάζει στην παροχή υψηλού επιπέδου
γνώσεων για τα γνωστικά αντικείμενα που εντάσσονται
σε αυτές και στοχεύει να ενισχύσει το ερευνητικό υπόβαθρο των σπουδαστών/-τριών στα βασικά αντικείμενα
που διδάσκονται σε προπτυχιακό επίπεδο στα τμήματα
Πληροφορικής και Υπολογιστών, και να τους/τις οδηγήσει πρωτίστως στην έρευνα και δευτερευόντως στη
αγορά εργασίας με ενισχυμένες γνώσεις και δεξιότητες
στα ερευνητικά πεδία που πραγματεύεται το Π.Μ.Σ. Για
το σκοπό αυτό δίνεται έμφαση σε δραστηριότητες που
σχετίζονται με την έρευνα, όπως η εκπόνηση ερευνητικών εργασιών, η συγγραφή τεχνικών αναφορών και
επιστημονικών δημοσιεύσεων σε θέματα αιχμής στους
τομείς της Πληροφορικής και της Επιστήμης των Υπολογιστών.
Το Π.Μ.Σ. αποσκοπεί:
- Στην εξειδίκευση των φοιτητών/-τριών, και στην εμβάθυνση σε θέματα που βρίσκονται στο επίκεντρο της
σύγχρονης έρευνας καθώς και σε τεχνολογίες αιχμής για
την Επιστήμη των Υπολογιστών και της Πληροφορικής,
- στην ανάπτυξη υψηλού επιπέδου έρευνας των φοιτητών/-τριών, με τη χρηματοδότηση αυτής από πόρους
του Προγράμματος και πόρους ερευνητικών προγραμμάτων του τμήματος,
- στην παραγωγή και προαγωγή νέας επιστημονικής
γνώσης,
- στην ανάδειξη της Αριστείας, επιβραβεύοντας τους/
τις διακριθέντες/-είσες φοιτητές/-τριες,
- στη διαρκή στήριξη των αποφοίτων, μέσω του γραφείου Γραφείο Διασύνδεσης Σπουδών και Σταδιοδρομί-
ας του Πανεπιστημίου.
Μέσα από ένα σύγχρονο εκπαιδευτικό πρόγραμμα
και αξιοποιώντας τεχνικές υποδομές σύγχρονης και
ασύγχρονης (εξ αποστάσεως) εκπαίδευσης, το Π.Μ.Σ.
στοχεύει:
- Στη διαμόρφωση πλαισίου ερευνητικής συνεργασίας
με Πανεπιστημιακά Ιδρύματα και Ερευνητικούς Φορείς,
στην Ελλάδα και στο εξωτερικό,
- στην ενίσχυση των μετακινήσεων φοιτητών/-τριών
καθώς και διδακτικού προσωπικού, σε ερευνητικά κέντρα
ή Πανεπιστήμια της Ελλάδας και του εξωτερικού, για τη
διεξαγωγή έρευνας και για συμμετοχές σε συνέδρια,
- στην προβολή του ερευνητικού έργου των φοιτητών/-τριών σε διεθνή και ελληνικά συνέδρια, στα οποία
οι φοιτητές/-τριες καλούνται να παρουσιάσουν τις ερευνητικές τους εργασίες.
Άρθρο 2
Μεταπτυχιακοί Τίτλοι
Το Π.Μ.Σ. απονέμει Μεταπτυχιακό Δίπλωμα Ειδίκευσης
Ερευνητικού Χαρακτήρα (ΜΔΕ-ΕΧ) με τίτλο “Επιστήμη
των Υπολογιστών και Πληροφορική” (MPhil in Computer
Science and Informatics). Το πρόγραμμα παρέχει την
δυνατότητα για Μεταπτυχιακές Σπουδές πλήρους και
μερικής φοίτησης.
Άρθρο 3
Όργανα Λειτουργίας Π.Μ.Σ.
Τα όργανα διοίκησης των Π.Μ.Σ. είναι η Σύγκλητος του
Χαροκοπείου Πανεπιστημίου, η Επιτροπή Μεταπτυχιακών Σπουδών (Ε.Μ.Σ.), η Συνέλευση της Σχολή Ψηφιακής
Τεχνολογίας (Σ.Σ.Ψ.Τ.), η Συντονιστική Επιτροπή (Σ.Ε.), η
Επιτροπή Επιλογής Μεταπτυχιακών Φοιτητών/-τριών
(Ε.Ε.Μ.Φ.) και ο/η Διευθυντής/-ντρια του Π.Μ.Σ. Οι ακριβείς αρμοδιότητες των οργάνων αυτών καθορίζονται
από την εκάστοτε νομοθεσία και τον Κανονισμού Σπουδών του Χαροκοπείου Πανεπιστημίου (Κ.Σ.Χ.Π.).
Άρθρο 4
Εκπροσώπηση φοιτητών/-τριών
στα συλλογικά όργανα
Οι μεταπτυχιακοί/-ές φοιτητές/-τριες συμμετέχουν
δια των εκπροσώπων τους στα συλλογικά πανεπιστημιακά όργανα λήψης αποφάσεων και στα εκλεκτορικά
σώματα ανάδειξης πανεπιστημιακών αρχών, σύμφωνα
με τις διατάξεις του εκάστοτε ισχύοντος Νόμου και τον
Κανονισμού Σπουδών του Χαροκοπείου Πανεπιστημίου
(Κ.Σ.Χ.Π.).
Άρθρο 5
Υλικοτεχνική Υποδομή
Το Τμήμα διαθέτει σύγχρονες αίθουσες διδασκαλίας
και πλήρως εξοπλισμένα εργαστήρια ηλεκτρονικών υπολογιστών, αυτοματισμών και ρομποτικής, τηλεπικοινωνι-
ών, εφαρμογών διαδικτύου των πραγμάτων (Internet of
Things) και υποδομές ιδιωτικού υπολογιστικού νέφους
τα οποία υποστηρίζουν τη λειτουργία, και τις ερευνητικές ανάγκες του Π.Μ.Σ.
Άρθρο 6
Φοιτητική Μέριμνα
Οι μεταπτυχιακοί/-ές φοιτητές/-τριες δικαιούνται υγειονομικής περίθαλψης, δωρεάν σίτισης και στέγασης και
διευκολύνσεων για τις μετακινήσεις τους κατά αναλογία προς τους/τις προπτυχιακούς/-ές φοιτητές/-τριες.
Ειδικότερες σχετικές ρυθμίσεις και διαδικασίες προσδιορίζονται σύμφωνα με την τρέχουσα νομοθεσία και
τον Κ.Σ.Χ.Π.
Άρθρο 7
Συνήγορος του/της Φοιτητή/τριας Σύμβουλος Καθηγητής/τρια Φοιτητών/τριών
με Ειδικές Εκπαιδευτικές Ανάγκες
Στο Ίδρυμα λειτουργούν οι θεσμοί του Συνήγορου
του/της Φοιτητή/-τριας (ΣτΦ) και Συμβούλου Καθηγητής/-τρια Φοιτητών/-τριών με Ειδικές Εκπαιδευτικές
Ανάγκες (ΣΦμΕΑΑ). Ειδικότερες σχετικές ρυθμίσεις και
διαδικασίες προσδιορίζονται σύμφωνα με την τρέχουσα
νομοθεσία και τον Κ.Σ.Χ.Π.
Άρθρο 8
Βιβλιοθήκη και Κέντρο Πληροφόρησης (Β.Κ.Π.)
Στο Χαροκόπειο Πανεπιστήμιο λειτουργεί Βιβλιοθήκη
και Κέντρο Πληροφόρησης για την κάλυψη των αναγκών της ακαδημαϊκής κοινότητας σε επιστημονική
πληροφόρηση. Ειδικότερα για τους/τις φοιτητές/-τριες,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2380/22.04.2024
οργανώνονται σεμινάρια εκπαίδευσης χρηστών, διατίθενται αναγνωστήριο, ηλεκτρονικοί υπολογιστές για
αναζήτηση έντυπου ή ηλεκτρονικού υλικού και ερμάρια
αποθήκευσης προσωπικών αντικειμένων, ενώ υπάρχει
δυνατότητα αυτόματου δανεισμού και φωτοτύπησης
υλικού που δεν είναι εφικτό να δανειστεί και πάντα με
βάση την κείμενη νομοθεσία περί προστασίας πνευματικών δικαιωμάτων. Μέρος των υπηρεσιών της Β.Κ.Π. δύ-
ναται να παρέχονται και εξ αποστάσεως, σε περίπτωση
που οι συνθήκες το επιβάλλουν. Η λειτουργία της δομής
περιγράφεται περαιτέρω στον Κ.Σ.Χ.Π.
Άρθρο 9
Κέντρο Εξυπηρέτησης Φοιτητών/-τριών (Κ.Ε.Φ.)
Στο Πανεπιστήμιο λειτουργεί Κέντρο Εξυπηρέτησης
Φοιτητών/-τριών, το οποίο είναι αρμόδιο για την ενημέρωσή τους σε θέματα που αφορούν τη συνολική
λειτουργία του Πανεπιστημίου, τα δικαιώματα και τις
υποχρεώσεις τους και τις παρεχόμενες υπηρεσίες από
την Πολιτεία και το Πανεπιστήμιο, καθώς και για την
εξυπηρέτησή τους, ηλεκτρονικά ή/και δια ζώσης. Το
Κέντρο Εξυπηρέτησης Φοιτητών/-τριών μεταξύ άλλων
τις Υπηρεσίες Φοιτητικής Μέριμνας καθώς και το Γραφείο Διασύνδεσης Σπουδών και Σταδιοδρομίας, που
υποστηρίζει τους/τις φοιτητές/-τριες κατά τη μετάβαση
τους στην αγορά εργασίας με παροχή πληροφόρησης
και συμβουλευτικών υπηρεσιών για την αγορά εργασίας
και τη συνέχιση των σπουδών τους στην Ελλάδα και το
εξωτερικό, το Γραφείο Πρακτικής Άσκησης και το γραφείο, που υποστηρίζει το Πανεπιστήμιο στη διασύνδεσή
του με Πανεπιστήμια του εξωτερικού και τη διασφάλιση
της κινητικότητας για σπουδές και πρακτική άσκηση φοιτητών/-τριων. Η λειτουργία του κέντρου περιγράφεται
περαιτέρω στον Κ.Σ.Χ.Π.
Άρθρο 10
Δομή Υποστήριξης Προσωπικού και Φοιτητικού
Πληθυσμού “Αικατερίνη Μαριδάκη - Κασσωτάκη”
Βασικός σκοπός της Δομής Υποστήριξης Προσωπικού
και Φοιτητικού Πληθυσμού είναι η συστηματοποίηση
της προσπάθειας του Πανεπιστημίου να παράσχει οργανωμένη υποστήριξη τόσο στο προσωπικό όσο και
στον φοιτητικό πληθυσμό του σχετικά σε θέματα που
άπτονται βασικών δράσεων της ακαδημαϊκής ζωής και
καθημερινότητας και τα οποία χρήζουν ψυχολογικής
και παιδαγωγικής ενίσχυσης. Η λειτουργία της δομής
περιγράφεται περαιτέρω στον Κ.Σ.Χ.Π.
Άρθρο 11
Ρυθμίσεις και παροχές
για ειδικές ομάδες φοιτητών/-τριών
Το Ίδρυμα μεριμνά για την εγκατάσταση και συντήρηση υποδομών απαραίτητων για τη μετακίνηση ειδικών
ομάδων φοιτητών σύμφωνα με τα όσα ορίζονται στην
κείμενη νομοθεσία και τον Κ.Σ.Χ.Π.
Άρθρο 12
Παροχή Ηλεκτρονικών Υπηρεσιών
1. Οι μεταπτυχιακοί/-ές φοιτητές/-τριες αποκτούν με
την εγγραφή τους κωδικό αναγνώρισης με τον οποίο
έχουν πρόσβαση στο σύνολο των ηλεκτρονικών υπηρεσιών που παρέχονται από το Πανεπιστήμιο και την
πολιτεία. Η χρήση του κωδικού αναγνώρισης είναι
αυστηρά προσωπική. Το Κέντρο Πληροφορικής και
Δικτύων του Πανεπιστημίου αναλαμβάνει την εγγραφή των φοιτητών/-τριών στον κατάλογο χρηστών του
Πανεπιστημίου (LDAP) και στη συνέχεια δημιουργεί
κωδικό πρόσβασης τον οποίο οι φοιτητές/-τριες μπορούν να παραλάβουν από τη γραμματεία ή ηλεκτρονι-
κά με τρόπο που καθορίζεται από το Κ.Π.Δ. Η χρήση του
συνθηματικού και του ονόματος χρήστη είναι αυστηρά
προσωπική.
2. Οι φοιτητές/-τριες του Πανεπιστημίου έχουν πρόσβαση σε διάφορες κατηγορίες υπηρεσιών, όπως οι
παρακάτω: α) βασικές ηλεκτρονικές υπηρεσίες, όπως
ηλεκτρονικό ταχυδρομείο, φιλοξενία ιστοσελίδων, δημιουργίας και αποθήκευσης αρχείων και δεδομένων στο
υπολογιστικό νέφος, β) υπηρεσίες ηλεκτρονικής μάθησης, γ) υπηρεσίες πρόσβασης σε ηλεκτρονικές πηγές και
δ) χρήση εφαρμογών που εξασφαλίζει το Πανεπιστήμιο
για όλα τα μέλη της ακαδημαϊκής κοινότητας.
3. Οι φοιτητές/-τριες οφείλουν να συμμορφώνονται με
τους όρους χρήσης ηλεκτρονικών υπηρεσιών και εφαρμογών, όπως αναφέρονται στον Κανονισμό Λειτουργίας
του Κέντρου Πληροφορικής και Δικτύων και ανακοινώνονται στην ιστοσελίδα του Πανεπιστημίου.
4. Οι φοιτητές/-τριες, ως χρήστες, είναι οι τελικοί/-ες
υπεύθυνοι/-ες για την ακρίβεια και την νομιμότητα του
περιεχομένου των προσωπικών τους ιστοσελίδων και
των λοιπών πληροφοριών που διατηρούν στους σταθμούς εργασίας τους ή σε άλλο εξοπλισμό του Πανεπι-
στημίου. Δεσμεύονται α) να λαμβάνουν όλα τα ενδεικνυόμενα μέτρα για τη διασφάλιση του προσωπικού
απορρήτου, όπως η απόκρυψη κωδικών πρόσβασης,
πιστοποιητικών κ.τ.λ., και να μη προβαίνουν σε ενέργειες
που συνιστούν παραβίαση του προσωπικού απορρήτου
χρηστών και του απορρήτου των επικοινωνιών μέσω του
δικτύου δεδομένων του Πανεπιστημίου και β) δεσμεύονται να αποκτούν πρόσβαση αποκλειστικά σε δεδομένα
που αναφέρονται στους/στις ίδιους/-ες ή είναι δημοσίως
ανακοινώσιμα.
5. Σε περίπτωση όπου κάποιος/-α χρήστης προβαίνει
σε ενέργειες οι οποίες δεν είναι σύμφωνες με το ισχύον
νομοθετικό πλαίσιο που διέπει την ορθή χρήση των ηλεκτρονικών υπηρεσιών και του κανονισμού του Κ.Π.Δ., το
Κ.Π.Δ. δύναται να προβαίνει άμεσα σε απενεργοποίηση
του λογαριασμού του/της.
6. Οι φοιτητές/-τριες έχουν την ευθύνη να λαμβάνουν τακτικά αντίγραφα ασφαλείας των αρχείων τους.
Το Ίδρυμα σε καμία περίπτωση δεν φέρει ευθύνη για
τυχόν απώλεια δεδομένων.
Άρθρο 13
Κέντρο Διδασκαλίας Ξένων Γλωσσών (Κ.Δ.Ξ.Γ.)
Το Κέντρο Διδασκαλίας Ξένων Γλωσσών (Κ.Δ.Ξ.Γ.) προσφέρει μαθήματα ξένων γλωσσών ειδικότητας στους/
στις φοιτητές/-τριες του προγράμματος, ώστε να διασφαλίζεται η εκμάθηση ξένης γλώσσας, σύμφωνα με τα
όσα ορίζονται στην κείμενη νομοθεσία και τον Κ.Σ.Χ.Π.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2380/22.04.2024
Άρθρο 14
Σύμβουλος Σπουδών
Ο/Η Σύμβουλος Σπουδών καθοδηγεί και υποστηρίζει τους/τις φοιτητές/-τριες και ορίζεται μέλος Δ.Ε.Π.
του Τμήματος στο οποίο φοιτούν, σύμφωνα με τη διαδικασία που εγκρίνεται από τη Σ.Σ.Ψ.Τ. Ο Σύμβουλος
Σπουδών ορίζεται κατά το πρώτο έτος φοίτησης των
φοιτητών/-τριών.
Άρθρο 15
Κινητικότητα Φοιτητών/-τριών
Οι φοιτητές/-τριες του Π.Μ.Σ. έχουν δικαίωμα να συμμετέχουν σε προγράμματα κινητικότητας στο εσωτερικό
ή/και στην αλλοδαπή. Ως προγράμματα κινητικότητας
νοούνται οι μετακινήσεις ή/και ανταλλαγές φοιτητών/τριών στο πλαίσιο ευρωπαϊκών προγραμμάτων ή στο
πλαίσιο της πρωτοβουλίας ευρωπαϊκών πανεπιστημίων
ή διμερών συμφωνιών μεταξύ πανεπιστημίων της ημεδαπής με πανεπιστήμια της αλλοδαπής, καθώς και οι
μετακινήσεις που πραγματοποιούνται στο πλαίσιο προγραμμάτων εσωτερικής κινητικότητας σύμφωνα με την
κείμενη νομοθεσία. Οι λεπτομέρειες και το πλαίσιο της
κινητικότητας καθώς και η διαδικασία αναγνώρισης πιστωτικών μονάδων (ECTS) καθορίζεται από τον Κ.Σ.Χ.Π.
ΚΕΦΑΛΑΙΟ Β
ΓΕΝΙΚΑ ΘΕΜΑΤΑ ΛΕΙΤΟΥΡΓΙΑΣ
Άρθρο 16
Εγγραφή στο Πρόγραμμα
1. Η φοιτητική ιδιότητα αποκτάται με την εγγραφή
του/της φοιτητή/-τριας στο Π.Μ.Σ. Η φοίτηση είναι
υποχρεωτική για όλους/-ες τους/τις φοιτητές/-τριες.
Αυτό σημαίνει εγγραφή και παρακολούθηση σε όλες
τις υποχρεωτικές δραστηριότητες που απαιτούνται από
το πρόγραμμα σπουδών.
2. Η εγγραφή του/της φοιτητή/-τριας στο πρόγραμμα
είναι υποχρεωτική και πρέπει να γίνει πριν από την καταληκτική ημερομηνία, όπως αυτή εμφανίζεται στο ημε-
ρολόγιο ακαδημαϊκών δραστηριοτήτων. Οι φοιτητές/τριες πλήρους φοίτησης εγγράφονται κάθε εξάμηνο,
ενώ οι φοιτητές/-τριες μερικής φοίτησης εγγράφονται
κάθε έτος. Παραβίαση της προθεσμίας εγγραφής ισοδυναμεί με απώλεια της δυνατότητας παρακολούθησης
του τρέχοντος εξαμήνου. Σε αυτή την περίπτωση, για τη
συνέχιση της φοίτησης απαιτείται απόφαση της Συντονιστικής Επιτροπής (Σ.Ε.).
3. Οι αιτήσεις και δηλώσεις μαθημάτων γίνονται ηλεκτρονικά μέσω του συστήματος ηλεκτρονικής γραμμα-
τείας και ακολουθούν αυστηρές προθεσμίες.
Άρθρο 17
Δικαιώματα και υποχρεώσεις
Μεταπτυχιακών Φοιτητών/-τριών
1. Οι φοιτητές/τριες του Π.Μ.Σ. αποτελούν μέλη της
Πανεπιστημιακής Κοινότητας. Ο αλληλοσεβασμός στη
σχέση μεταξύ διδάσκοντα/-ουσας και διδασκόμενου/-ης
αποτελεί βασική προϋπόθεση επιτυχούς μαθησιακής,
διδακτικής και ερευνητικής διαδικασίας.
2. Κυρίαρχο δικαίωμα των φοιτητών/-τριών είναι το
δικαίωμα στη μάθηση.
3. Οι φοιτητές/-τριες του Π.Μ.Σ., έχουν τα ακόλουθα
δικαιώματα:
α) Να ενημερώνονται εγκαίρως και επαρκώς για όλα
τα θέματα της ακαδημαϊκής ζωής που τους/τις αφορούν.
β) Να εκφράζουν ελεύθερα τις απόψεις τους για εκπαιδευτικά και άλλα θέματα, στο πλαίσιο της ακαδημαϊκής
ελευθερίας και με σεβασμό στους κανόνες δεοντολογίας.
γ) Να αξιολογούν το εκπαιδευτικό έργο, την ποιότητα
και την αποτελεσματικότητα των διοικητικών υπηρεσιών
και τις ενέργειες της διοίκησης του Ιδρύματος, όπως ο
νόμος και ο Κ.Σ.Χ.Π. ορίζει.
δ) Να εξυπηρετούνται από τις διοικητικές υπηρεσίες
του Ιδρύματος εγκαίρως και αποτελεσματικά.
ε) Να κάνουν χρήση των εγκαταστάσεων και των υποδομών του Ιδρύματος, σύμφωνα με τους κανονισμούς
του Ιδρύματος.
στ) Να απολαμβάνουν τις κοινωνικές και άλλες παροχές που απορρέουν από την ιδιότητα του/της φοιτητή/-
τριας του Χαροκοπείου Πανεπιστημίου.
ζ) Να υποβάλλουν αναφορές και αιτήματα στα αρμόδια όργανα του Τμήματος και του Ιδρύματος σχετικά
με θέματα που τους αφορούν άμεσα, όπως αναβαθμολόγηση/επανεξέταση μαθήματος και αναθεώρηση
αποφάσεων που αφορούν σε πειθαρχικά θέματα και
θέματα που αφορούν στην φοιτητική κοινότητα στην
οποία ανήκουν.
η) Να εκπροσωπούνται στα συλλογικά όργανα και
τις επιτροπές του Τμήματος και του Ιδρύματος, όπως
προβλέπεται από το εκάστοτε ισχύον νομοθετικό πλαίσιο, τον Οργανισμό, τον Κ.Σ.Χ.Π. και τις αποφάσεις του
Ιδρύματος και να συμμετέχουν ενεργά σε όλες τις δραστηριότητες της ακαδημαϊκής κοινότητας.
θ) Να συμμετέχουν σε φοιτητικούς συλλόγους ή σε
άλλες οργανώσεις και ομίλους που δραστηριοποιούνται
ή λειτουργούν στο πλαίσιο του Ιδρύματος, τηρώντας
τους κανονισμούς του Ιδρύματος.
ι) Οι φοιτητές/-τριες δικαιούνται να συμμετέχουν σε
αμειβόμενες δραστηριότητες του Ιδρύματος.
4. Οι φοιτητές/-τριες του Π.Μ.Σ. έχουν τις ακόλουθες
υποχρεώσεις:
α) Να ενημερώνονται για τον Οργανισμό, τον Κ.Σ.Χ.Π.,
τους κανόνες δεοντολογίας, τους επιμέρους κανονισμούς λειτουργίας και τις αποφάσεις του Ιδρύματος που
τους/τις αφορούν και να τους εφαρμόζουν με συνέπεια
και υπευθυνότητα.
β) Να ενημερώνονται για το πρόγραμμα σπουδών που
ακολουθούν και το ακαδημαϊκό ημερολόγιο.
γ) Να συμβάλλουν στην καλή φήμη του Τμήματος και
του Ιδρύματος με τις ακαδημαϊκές, πολιτιστικές και συλλογικές δραστηριότητές τους.
δ) Να σέβονται και να προστατεύουν τις εγκαταστάσεις και τις υποδομές του Ιδρύματος και να μεριμνούν
για τη διασφάλιση της καθαριότητας των χώρων του.
ε) Να ελέγχουν σε τακτά χρονικά διαστήματα το ιδρυματικό ηλεκτρονικό τους ταχυδρομείο ώστε να λαμβά-
νουν τις ανακοινώσεις που αφορούν ακαδημαικά ή άλλα
θέματα.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2380/22.04.2024
5. Κάθε μεταπτυχιακός/-ή φοιτητής/-τρια με την εγγραφή του/της στο Πρόγραμμα:
- Αποδέχεται τους κανόνες λειτουργίας του Π.Μ.Σ.,
όπως αναπτύσσονται στον παρόντα Εσωτερικό Κανονισμό Σπουδών,
- αποδέχεται τις υποχρεώσεις του/της και τον τρόπο
βαθμολογικής αξιολόγησης κάθε θεματικής ενότητας
όπως καθορίζονται στην αρχή κάθε εξαμήνου.
6. Ανάλογα με το γνωστικό αντικείμενο του Τμήματος προέλευσης ο/η μεταπτυχιακός/ή φοιτητής/-τρια
ενδέχεται να υποχρεωθεί να παρακολουθήσει, κατά τη
διάρκεια της φοίτησής του/της, μαθήματα του μεταπτυχιακού κύκλου σπουδών του Τμήματος Πληροφορικής
και Τηλεματικής. Η υποχρέωση αυτή θα κριθεί κατά περίπτωση από τη Σ.Ε. και θα αποφασισθεί από τη Σ.Σ.Ψ.Τ.
7. Η συμμετοχή των μεταπτυχιακών φοιτητών/-τριών
στις ερευνητικές δραστηριότητες που τους ανατίθενται
στα πλαίσια των θεματικών ενοτήτων είναι υποχρεωτική. Τα προβλήματα που προκύπτουν σχετικά με τη συμ-
μετοχή τους και την εκτέλεση των υποχρεώσεων τους
αντιμετωπίζονται κατά περίπτωση αρχικά από τους/τις
υπεύθυνους/-ες καθηγητές/-τριες κάθε θεματικής ενότητας και στη συνέχεια από τον/την Διευθυντή/-ντρια
και τη ΣΕ του Π.Μ.Σ.
8. Οι προβλεπόμενες ερευνητικές δραστηριότητες δεν
εκτελούνται σε ημέρες αργίας. Για τον ορθό χρονοπρογραμματισμό του Π.Μ.Σ. δύνανται να μετατίθενται από
τον/την διδάσκοντα/-ουσα σε διαφορετική ημερομηνία.
9. Στο πρώτο εξάμηνο οι φοιτητές/-τριες πρέπει να
επιλέξουν τρεις (3) θεματικές ενότητες από το σύνολο
των έντεκα (11) θεματικών που προσφέρονται από το
Π.Μ.Σ. Θα πρέπει να εξειδικευτούν σε κάθε επιλεγμένη
ενότητα και να αποτυπώσουν τα αποτελέσματα αυτής σε
μια εργασία. Η εξειδίκευση πραγματοποιείται μέσα από
διαλέξεις, που μπορεί να προσφέρονται και στο πλαίσιο
άλλων Π.Μ.Σ. του Τμήματος, ερευνητικές συναντήσεις
και συμμετοχή σε ερευνητικές δραστηριότητες, σύμφωνα με ένα πλάνο που καθορίζεται από τους/τις διδά-
σκοντες/-ουσες της ενότητας για κάθε μεταπτυχιακό/-ή
φοιτητή/-τρια. Η επιτυχής ολοκλήρωση μιας θεματικής
ενότητας υλοποιείται με την κατάθεση μιας τεχνικής
αναφοράς και την παρουσίαση των αποτελεσμάτων της
έρευνας που πραγματοποιήθηκε, και μπορεί να γίνει στο
τέλος του 1ου ή στο τέλος του 2ου εξαμήνου (αν κριθεί
απαραίτητο από τους/τις υπευθύνους/-ες της ενότητας).
10. Σε περίπτωση ανεπιτυχούς ολοκλήρωσης μιας (1)
θεματικής ενότητας, η ΣΕ του Π.Μ.Σ. μπορεί να επιτρέψει
μία μόνο προσπάθεια επανάληψής της από την αρχή ή
κάλυψη με άλλο τρόπο, μετά από σχετική απόφαση. Σε
περίπτωση ανεπιτυχούς ολοκλήρωσης σε περισσότερες
από μια θεματικές ενότητες, ο/η Διευθυντής/-ντρια ενημερώνει τη Συνέλευση, η οποία αποφασίζει εάν θα ορίσει την
εκ νέου επανάληψη των ενοτήτων από τον/την φοιτητή/τρια ή τη διαγραφή του/της φοιτητή/-τριας από το Π.Μ.Σ.
11. Κάθε μεταπτυχιακός/-ή φοιτητής/-τρια έχει το δικαίωμα να αντικαταστήσει μια θεματική ενότητα εντός
30 πλήρων ημερών από την έναρξή του εξαμήνου με
αίτησή του/της προς τον Δ.Μ.Σ. Μετά την παρέλευση
του χρονικού ορίου, το θέμα αντικατάστασης εξετάζεται
από τη ΣΕ, η οποία εισηγείται στη Σ.Σ.Ψ.Τ. αν θα γίνει
δεκτό ή όχι.
12. Κάθε μεταπτυχιακός/-ή φοιτητής/-τρια έχει το δικαίωμα να ζητήσει προσωρινή αναστολή των σπουδών
που δεν υπερβαίνει τα δύο (2) συνεχόμενα εξάμηνα. Η
αναστολή φοίτησης χορηγείται με απόφαση της Σ.Σ.Ψ.Τ.
Για την έγκριση του χρονικού διαστήματος αναστολής
φοίτησης θα λαμβάνεται υπόψη η δομή του Προγράμματος Σπουδών του Π.Μ.Σ.. Ο χρόνος διακοπής της παρα-
κολούθησης του Π.Μ.Σ. δεν υπολογίζεται σε περίπτωση
υπέρβασης της μέγιστης χρονικής διάρκειας της φοίτησης. Στην περίπτωση αναστολής, ο/η μεταπτυχιακός/-ή
φοιτητής/-τρια δεν καταβάλει επιπλέον δίδακτρα.
13. Σε περίπτωση που ο/η φοιτητής/-τρια επιθυμεί
να διακόψει τις σπουδές του/της, καταθέτει έγγραφη
δήλωση προς τον/την Διευθυντή/-ντρια του Π.Μ.Σ. και
με απόφαση της Σ.Σ.Ψ.Τ. παύει να έχει την ιδιότητα του/
της μεταπτυχιακού/-ής φοιτητή/-τριας. Επιστροφή διδάκτρων τα οποία έχουν καταβληθεί από τον/την φοιτητή/-
τρια, δεν προβλέπεται.
14. Αν ο/η μεταπτυχιακός/-ή φοιτητής/-τρια αποτύχει στην ολοκλήρωση μιας (ή περισσοτέρων) θεματικής
ενότητας σύμφωνα με όσα ορίζονται στον Κανονισμό
Μεταπτυχιακών Σπουδών (Ενότητα: “Προϋποθέσεις Απόκτησης Μεταπτυχιακού Τίτλου”) θεωρείται ότι δεν έχει
ολοκληρώσει επιτυχώς το πρόγραμμα. Στην περίπτωση
αυτή μπορεί, ύστερα από αίτησή του/της, να εξεταστεί
από τριμελή επιτροπή μελών Δ.Ε.Π. της Σχολής, με αντικείμενα ίδια ή συναφή με το γνωστικό αντικείμενο της
θεματικής ενότητας τα οποία ορίζονται από τη Σ.Σ.Ψ.Τ.
του Τμήματος. Από την επιτροπή εξαιρούνται οι αρχικοί/ές υπεύθυνοι/-ες της ενότητας. Η επιτροπή εξετάζει αν η
τεχνική αναφορά και η παρουσίαση των αποτελεσμάτων
της έρευνας που πραγματοποιήθηκε από τον/την φοιτητή/-τρια επαρκεί για την ολοκλήρωσή της.
15. Στο τέλος του εξαμήνου και πριν την παρουσίαση
των αποτελεσμάτων της έρευνάς τους στην εκάστοτε θεματική ενότητα του Π.Μ.Σ., οι φοιτητές/-τριες καλούνται
να αξιολογήσουν την ποιότητα υποστήριξης της αντίστοιχης θεματικής ενότητας μέσω ηλεκτρονικών ερω-
τηματολογίων. Οι αξιολογήσεις αυτές συλλέγονται και
αναλύονται από την ΟΜΕΑ του Τμήματος σε συνεργασία
με την Σ.Ε. του Π.Μ.Σ. η οποία εισηγείται αλλαγές προς
τη Σ.Σ.Ψ.Τ. στις περιπτώσεις που αυτό κρίνεται αναγκαίο.
16. Επιπλέον δικαιώματα και υποχρεώσεις των φοιτητών/τριών του Π.Μ.Σ. περιγράφονται στον Κ.Σ.Χ.Π. του
ιδρύματος ο οποίος υπερισχύει του παρόντος κανονισμού.
Άρθρο 18
Υποχρεώσεις Διδασκόντων
Κάθε διδάσκων/-ουσα στο Π.Μ.Σ. έχει την υποχρέωση:
1. Να κατανοεί τη βασική αρχή ότι επίκεντρο του μεταπτυχιακού προγράμματος είναι η υπό διαμόρφωση
προσωπικότητα του/της υποψήφιου/-ας επιστήμονα και
ο σεβασμός της χωρίς όρους και διακρίσεις.
2. Να προασπίζει την αξία και το κύρος της επιστημονικής και ερευνητικής διαδικασίας, οριοθετώντας με σα-
φήνεια κάθε φορά την ενδεδειγμένη πορεία κατάκτησης
της επιστημονικής γνώσης.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2380/22.04.2024
3. Να προεκτείνει διαρκώς τους επιστημονικούς του/
της ορίζοντες και να ενημερώνεται τακτικά για θέματα
που άπτονται του επιστημονικού του/της πεδίου, προκειμένου να είναι σε θέση να προσφέρει σύγχρονη γνώση.
4. Να είναι προσιτός/-ή και συνεργάσιμος/-η με τους/τις μεταπτυχιακούς/-ές φοιτητές/-τριες και να προσφέρει
χωρίς διακρίσεις τις γνώσεις και τις εμπειρίες του/της.
5. Να παρουσιάζει σαφές σχέδιο έρευνας με οδηγίες,
βιβλιογραφία και εμπλουτισμένο θεματολόγιο σύμφωνα
με τη διεθνή πρακτική, ώστε η ύλη προς μελέτη και έρευνα να καλύπτει επαρκώς τις επιστημονικές απαιτήσεις
του αντικειμένου.
6. Να ανακοινώνει τα αποτελέσματα των αξιολογήσεων όποιων δραστηριοτήτων προβλέπονται από το
πρόγραμμα σπουδών εντός δεκαπέντε (15) εργάσιμων
ημερών από την ημέρα διεξαγωγής τους και να παρέχει
επαρκή ανατροφοδότηση στους/στις φοιτητές/-τριες.
7. Να έχει την τελική ευθύνη της επιλογής του θέματος
έρευνας για κάθε έναν/μια από τους/τις υπό επίβλεψη
μεταπτυχιακούς/-ές φοιτητές/-τριες του/της και να εξαντλεί τις δυνατότητες επιτυχούς έκβασής της ανεξάρτητα
από τον υπόλοιπο φόρτο εργασίας.
8. Να ενημερώνει έγκαιρα τον/την Διευθυντή/-ντρια
του Προγράμματος σε περίπτωση που, για οποιονδήποτε λόγο, αδυνατεί να συνεχίσει την επίβλεψη ενός/
μιας φοιτητή/-τριας, ώστε η επίβλεψη να ανατίθεται σε
άλλον/-η διδάσκοντα/-ουσα.
9. Να αποδέχεται τις διαδικασίες αξιολόγησης του εκπαιδευτικού και ερευνητικού έργου που εισάγει το Π.Μ.Σ.
καθώς και την δημοσιοποίηση στατιστική επεξεργασία
των αποτελεσμάτων της αξιολόγησης στην ιστοσελίδα
του τμήματος.
10. Να διαθέτει χρόνο για τους/τις φοιτητές/-τριες των
οποίων έχει αναλάβει τον ρόλο του συμβούλου φοίτησης
και σε περίπτωση που δεν μπορεί να αντιμετωπίσει το
πρόβλημα να παραπέμπει στα αρμόδια όργανα.
11. Να παρέχει στον διευθυντή του προγράμματος
κατόπιν αιτήματος του τελευταίου όλες τις απαραίτητες πληροφορίες σχετικά με το ερευνητικό του έργου
συμπεριλαμβανομένου του βιογραφικού του σημειώματος (στα Ελληνικά και στα Αγγλικά), του καταλόγου
των ερευνητικών του δημοσιεύσεων, των αναφορών
στο ερευνητικό του έργο και εν γένει κάθε σχετική πληροφορία στην μορφή που απαιτείται (π.χ. φωτογραφία
κ.τ.λ.) ώστε να δημοσιευθεί στον δικτυακό ιστότοπο του
προγράμματος και του Τμήματος.
12. Να συντηρεί την ιστοσελίδα του μαθήματος που
έχει αναλάβει στο σύστημα ηλεκτρονικής τάξης (e-class).
13. Να παρέχει επικαιροποιημένες περιγραφές ECTS
του μαθημάτων στα οποία έχει ανάθεση με τον τρόπο
που καθορίζεται από τον διευθυντή του προγράμματος
και την γραμματεία του προγράμματος.
14. Να ενημερώνει ηλεκτρονικά άμεσα τους φοιτητές/τριες μέσω του συστήματος της ηλεκτρονικής τάξης
(e-class) και την γραμματεία του προγράμματος σε περίπτωση αναβολής των διαλέξεων και τον τόπο και χρόνο
για την αναπλήρωση τους.
15. Σε περίπτωση όπου είναι μόνιμο μέλος του προσωπικού του Τμήματος θα πρέπει να ανακοινώνει τουλάχι-
στον τρία (3) θέματα διπλωματικών εργασιών σύμφωνα
με τα όσα ορίζονται στον παρόντα κανονισμό.
16. Ο διδάσκων πρέπει α) να ανακοινώνει τα πιθανά
θέματα των εργασιών κάθε θεματικής στην αρχή του
εξαμήνου και β) να ενημερώνει τους φοιτητές/τριες για
τον χρονοπρογραμματισμό των εργασιών και τον τρόπο αξιολόγησης. Ο χρονοπρογραμματισμός θα πρέπει
να επικοινωνείται τόσο στην γραμματεία του προγράμματος όσο και στον Διευθυντή του Π.Μ.Σ. επίσης στην
αρχή του εξαμήνου. Σε περίπτωση όπου διαπιστωθεί
υπερβολικός φόρτος λόγω εργασιών μία χρονική περίοδο, ο Διευθυντής του Π.Μ.Σ. δύναται να επεκτείνει τις
προθεσμίες παράδοσης των εργασιών είτε μονομερώς
είτε σε συνεργασία με τον υπεύθυνο κάθε εργασίας.
17. Ο/Η διδάσκων/ουσα οφείλει να ενημερώνει τους
φοιτητές/τριες που των θεματικών στις οποίες έχει ανάθεση για τον τρόπο με τον οποίο θα γίνεται η αξιολόγηση
της επίδοσης τους. Με ευθύνη του/της διδάσκοντα, η
πληροφορία αυτή θα πρέπει να περιέχεται τόσο στις περιγραφές ECTS των μαθημάτων όσο και στην ιστοσελίδα
του μαθήματος στην ηλεκτρονική τάξη (e-class).
ΚΕΦΑΛΑΙΟ Γ’
ΔΟΜΗ ΚΑΙ ΛΕΙΤΟΥΡΓΙΑ
ΠΡΟΓΡΑΜΜΑΤΟΣ ΣΠΟΥΔΩΝ
Άρθρο 19
Θεματικές Ενότητες
Μεταπτυχιακού Διπλώματος Ειδίκευσης
Οι θεματικές ενότητες του Προγράμματος Μεταπτυχιακών Σπουδών (Π.Μ.Σ.) Ειδίκευσης Ερευνητικού Χα-
ρακτήρα στην «Επιστήμη των Υπολογιστών και Πληροφορική» περιλαμβάνουν γνωστικά αντικείμενα που θα
προσαρμόζονται δυναμικά, ανάλογα με τις ερευνητικές
εξελίξεις και τις ευρύτερες ανάγκες για έρευνα, και περιλαμβάνουν ενδεικτικά τα ακόλουθα ερευνητικά πεδία:
1) Επιστήμη Δεδομένων
2) Υπολογιστική Νοημοσύνη και Γνωστική υπολογιστική
3) Ενσωματωμένα συστήματα και Ρομποτική
4) Υπολογιστικές Υποδομές, Διαδίκτυο των Πραγμάτων, Υπηρεσίες και Συστήματα
5) Ασφάλεια συστημάτων και Κρυπτογραφία
6) Διοίκηση Τεχνολογίας
7) Τεχνολογία Συστημάτων
8) Τεχνολογίες Επικοινωνιών και Δικτύων
9) Γλώσσες Προγραμματισμού/Συστήματα Λογισμικού
10) Αλγόριθμοι και Βελτιστοποίηση
11) Διαδίκτυο των Πραγμάτων
Με απόφαση της Σ.Σ.Ψ.Τ. κατόπιν εισήγησης της Σ.Ε.
δύναται να αλλάξει το όνομα και η περιγραφή μιας θεματικής ενότητας, να καταργηθούν αλλά και να προστε-
θούν νέες θεματικές ενότητες.
Άρθρο 20
Χρονική Διάρκεια
1. Η χρονική διάρκεια φοίτησης για την απονομή Μεταπτυχιακού Διπλώματος Ειδίκευσης Ερευνητικού Χα-
ρακτήρα (ΜΔΕ-ΕΧ) ορίζεται σε:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2380/22.04.2024
- Κατ’ ελάχιστο, τρία (3) εξάμηνα για πλήρη φοίτηση. Το
πρώτο εξάμηνο οι συμμετέχοντες/-ουσες εξειδικεύονται
στα γνωστικά αντικείμενα που πραγματεύεται το Π.Μ.Σ.
και εκπονούν εργασίες στα αντικείμενα αυτά, ενώ στο 2ο
και 3ο εξάμηνο εκπονούν τη μεταπτυχιακή διπλωματική
τους εργασία με ερευνητικό προσανατολισμό.
- Σε περίπτωση μερικής φοίτησης οι ανωτέρω χρόνοι
διπλασιάζονται αντίστοιχα, σύμφωνα με τα οριζόμενα
στην κείμενη νομοθεσία. Κατ’ αναλογία, για τη μερική
φοίτηση τα μαθήματα θα πραγματοποιούνται στο 1ο και
2ο εξάμηνο και θα ακολουθεί η εκπόνηση της διπλωματικής εργασίας για 4 εξάμηνα.
- Το ανώτατο χρονικό όριο φοίτησης είναι πέντε (5)
εξάμηνα για την πλήρη φοίτηση και αντιστοίχως οκτώ
(8) για την μερική φοίτηση.
2. Σε περίπτωση υπέρβασης του ανώτατου χρονικού
ορίου φοίτησης, ο/η Διευθυντής/-ντρια ενημερώνει τη
Σ.Σ.Ψ.Τ., η οποία μπορεί να αποφασίσει τη διαγραφή του/
της φοιτητή/-τριας.
3. Για σοβαρούς λόγους και μετά από αίτηση του/της
φοιτητή/-τριας, η Σ.Σ.Ψ.Τ. μπορεί να παρατείνει τη διάρκεια σπουδών, μετά από αιτιολογημένη εισήγηση της
Σ.Ε.. Στην περίπτωση αυτή, δεν καταβάλλονται επιπλέον
τέλη φοίτησης.
4. Κάθε μεταπτυχιακός/-ή φοιτητής/-τρια έχει το δικαίωμα να ζητήσει άπαξ αναστολή της φοίτησης για
διάστημα που δεν υπερβαίνει τα δύο (2) συνεχόμενα
εξάμηνα. Τα εξάμηνα αναστολής της φοιτητικής ιδιότητας δεν προσμετρώνται στην προβλεπόμενη ανώτατη
διάρκεια κανονικής φοίτησης.
5. Η εγγραφή των φοιτητών/-τριών στο Π.Μ.Σ. είναι
υποχρεωτική και πρέπει να γίνει προ της καταληκτικής
ημερομηνίας, όπως αυτή εμφανίζεται στο ημερολόγιο
ακαδημαϊκών δραστηριοτήτων. Οι φοιτητές/-τριες πλήρους φοίτησης εγγράφονται κάθε εξάμηνο, ενώ οι φοι-
τητές/-τριες μερικής φοίτησης εγγράφονται κάθε έτος.
Παραβίαση της προθεσμίας εγγραφής ισοδυναμεί με
απώλεια της δυνατότητας παρακολούθησης του τρέχοντος εξαμήνου. Σε αυτή την περίπτωση, για τη συνέχιση
της φοίτησης απαιτείται απόφαση της Σ.Ε.
Άρθρο 21
Χρονική Διάρθρωση Ακαδημαϊκού Έτους
και Εξετάσεις
1. H έναρξη και λήξη του ακαδημαϊκού έτους, ο χρονοπρογραμματισμός των εξαμήνων και των εξεταστικών
περιόδων, ο αριθμός των προβλεπόμενων διαλέξεων και
οι αργίες καθορίζονται στον Κ.Σ.Χ.Π.
2. Ο χρόνος και τόπος διεξαγωγής εξετάσεων καθορίζεται στον Κ.Σ.Χ.Π. του Ιδρύματος. Με αυτόν συμβαδί-
ζουν και ο χρόνος και τόπος διεξαγωγής της εξέτασης
των θεματικών.
Άρθρο 22
Ωρολόγιο Πρόγραμμα Μαθημάτων
και Εξ Αποστάσεως Εκπαίδευση
1. Κατά την διάρκεια των σπουδών τους οι μεταπτυχιακοί/-ές φοιτητές/-τριες υποχρεούνται να εξειδικευτούν
μέσα από την εκπόνηση ερευνητικών εργασιών στα αντικείμενα των θεματικών ενοτήτων που πραγματεύεται
το πρόγραμμα, καθώς και να εκπονήσουν την ερευνητική διπλωματική εργασία. Επίσης μπορούν να παρακο-
λουθούν επικουρικά διαλέξεις που τους προτείνουν οι
υπεύθυνοι/-ες των θεματικών ενοτήτων και να συμμετέχουν σε ερευνητικές συναντήσεις. Η παρακολούθηση
των διαλέξεων στην περίπτωση αυτή είναι υποχρεωτική
χωρίς να είναι υποχρεωτική η συμμετοχή στις γραπτές
εξετάσεις που τυχόν περιλαμβάνονται.
2. Η χρήση μεθόδων εξ’ αποστάσεως εκπαίδευσης
ακολουθεί την κείμενη νομοθεσία και τα προβλεπόμενα στον Κ.Σ.Χ.Π.
Άρθρο 23
Σπουδές Μερικής Φοίτησης
Στο Π.Μ.Σ. θα παρέχεται η δυνατότητα για σπουδές
Μερικής Φοίτησης όταν πρόκειται α) για εργαζόμενους/ες φοιτητές/-τριες, β) για φοιτητές/-τριες που διαμένουν
μόνιμα εκτός Αττικής, γ) για φοιτητές/-τριες που αντιμετωπίζουν οικογενειακά προβλήματα/έχουν αυξημένες
οικογενειακές υποχρεώσεις, δ) για φοιτητές/-τριες που
αντιμετωπίζουν προβλήματα υγείας. Οι ενδιαφερόμενοι/-ες θα πρέπει να δηλώνουν στην αίτηση που θα κα-
ταθέτουν για συμμετοχή τους στη διαδικασία επιλογής
τους στο Π.Μ.Σ. ότι επιθυμούν να παρακολουθήσουν
Σπουδές Μερικής φοίτησης, αναφέροντας τους λόγους.
Άρθρο 24
Διαδικασία Επιλογής Μεταπτυχιακών Φοιτητών/τριών
1. Κάθε χρόνο, κατά τη διάρκεια του Εαρινού Εξαμήνου
το Τμήμα δημοσιεύει πρόσκληση, η οποία αναρτάται
στην ιστοσελίδα του, για την εισαγωγή φοιτητών/-τριών
στο Π.Μ.Σ., του οποίου η έναρξη έχει προγραμματιστεί
για το αμέσως επόμενο ακαδημαϊκό έτος. Η πρόσκληση κοινοποιείται και στα ενδιαφερόμενα Υπουργεία,
Ν.Π.Δ.Δ. ή Ν.Π.Ι.Δ. και στους ενδιαφερόμενους επαγγελματικούς φορείς. Το Τμήμα μπορεί με απόφαση της
Σ.Σ.Ψ.Τ. ύστερα από τεκμηριωμένη εισήγηση του/της
Διευθυντή/-ντριας του Π.Μ.Σ. σύμφωνα και με τα όσα
ορίζονται στον Κ.Σ.Χ.Π. να δημοσιεύει συμπληρωματικές
προσκλήσεις για την εισαγωγή φοιτητών/-τριών κατά
την διάρκεια του ακαδημαϊκού έτους.
2. Οι ενδιαφερόμενοι/-ες έχουν το δικαίωμα να υποβάλουν αίτηση για την εγγραφή τους στο Π.Μ.Σ. εντός
του χρονικού ορίου που ορίζεται με τη δημοσίευση της
πρόσκλησης. Οι αιτήσεις των υποψηφίων πρέπει να
συνοδεύονται από τα προβλεπόμενα δικαιολογητικά.
Αιτήσεις που δεν συνοδεύονται από τα απαραίτητα πιστοποιητικά και λοιπά δικαιολογητικά δεν λαμβάνονται
υπόψη κατά τη διαδικασία επιλογής των υποψηφίων.
3. Στο Π.Μ.Σ. γίνονται δεκτοί/-ές κάτοχοι τίτλου πρώτου
κύκλου σπουδών ΑΕΙ της ημεδαπής ή ομοταγών ιδρυμάτων της αλλοδαπής, με συναφή γνωστικά αντικείμενα
με το Π.Μ.Σ., πτυχιούχοι Πληροφορικής, Υπολογιστών
ή Θετικών Επιστημών με αποδεδειγμένη εμπειρία στα
γνωστικά αντικείμενα του Π.Μ.Σ., καθώς και πτυχιούχοι
ομοταγών αναγνωρισμένων ιδρυμάτων της αλλοδαπής
που είναι ενταγμένοι στο Εθνικό Μητρώο Τύπων Τίτλων
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2380/22.04.2024
Σπουδών Αναγνωρισμένων Ιδρυμάτων και έχει εκδοθεί
από Ίδρυμα της αλλοδαπής που είναι ενταγμένο στο
Εθνικό Μητρώο Αναγνωρισμένων Ιδρυμάτων Ανώτατης
Εκπαίδευσης της αλλοδαπής ή στον Κατάλογο αλλοδαπών ιδρυμάτων που απονέμουν τίτλους σπουδών που
οργανώνονται μέσω συμφωνίας δικαιόχρησης με ιδιωτικούς φορείς στην Ελλάδα, υπό την προϋπόθεση ότι
το σύνολο των σπουδών έχουν πραγματοποιηθεί στη
χώρα του εξωτερικού ή σε δημόσιο ΑΕΙ της ημεδαπής.
Κριτήρια αποδοχής αποτελούν μεταξύ άλλων οι επιδόσεις των υποψηφίων στις προπτυχιακές τους σπουδές,
ειδικά σε ότι αφορά μαθήματα που σχετίζονται με τις
θεματικές ενότητες του Π.Μ.Σ., προηγούμενη ερευνητική
εμπειρία, καθώς και η προηγούμενη ενασχόλησή τους
με την έρευνα γύρω από την Επιστήμη των Υπολογιστών
και την Πληροφορική.
4. Στο Π.Μ.Σ. μπορούν να μετεγγραφούν φοιτητές/τριες, που φοιτούν στο πρόγραμμα τρίτου κύκλου
σπουδών του Τμήματος Πληροφορικής και Τηλεματικής ως υποψήφιοι/-ες διδάκτορες. Η διαδικασία αυτή
πραγματοποιείται με την έγκριση της Συνέλευσης του
Τμήματος μετά από αιτιολογημένη αίτηση του/της
ενδιαφερόμενου/-ης. Ως ημερομηνία εγγραφής στο
πρόγραμμα λογίζεται η ημερομηνία εγγραφής του/της
ενδιαφερόμενου/-ης στο πρόγραμμα τρίτου κύκλου
σπουδών του Τμήματος Πληροφορικής και Τηλεματικής. Για τους/τις ήδη εγγεγραμμένους/-ες φοιτητές/-
τριες στο πρόγραμμα τρίτου κύκλου σπουδών πριν την
έναρξη λειτουργίας του παρόντος προγράμματος, ως
ημερομηνία εγγραφής θεωρείται η ημερομηνία έναρξης της λειτουργίας του προγράμματος. Οτιδήποτε
άλλο σχετικό με τις υποχρεώσεις του/της μεταγραφομένου/-ης καθορίζεται στην απόφαση έγκρισης από τη
Συνέλευση του Τμήματος.
5. Ο αριθμός των εισακτέων στο Π.Μ.Σ. ορίζεται κατ’
ανώτατο όριο σε είκοσι πέντε (25) άτομα κατ’ έτος.
Γίνονται δεκτοί/-ές, ως υπεράριθμοι/-ες, όσοι/-ες ισοψηφίσουν με τον/την τελευταίο/-α, κατά τη διαδικασία
αξιολόγησης των αιτήσεων. Στον αριθμό αυτό συμπεριλαμβάνονται και οι φοιτητές/-τριες μερικής φοίτησης.
Οι θεματικές ενότητες περιλαμβάνουν συναφή γνωστικά αντικείμενα με την Επιστήμη των Υπολογιστών
και την πληροφορική και προσαρμόζονται δυναμικά,
ετησίως, ανάλογα με τις ερευνητικές εξελίξεις και τις ευρύτερες ανάγκες για έρευνα, μετά από εκτίμηση:
- Των δυνατοτήτων του επιστημονικού προσωπικού
και του Ιδρύματος να υποστηρίζουν αποτελεσματικά
το Π.Μ.Σ.,
- των εκπαιδευτικών υποχρεώσεων του επιστημονικού προσωπικού για την ικανοποιητική διεξαγωγή των
εκπαιδευτικών προπτυχιακών προγραμμάτων,
- των ανειλημμένων υποχρεώσεων του Ιδρύματος
όσον αφορά στην ομαλή πρόοδο των ερευνητικών
προγραμμάτων,
- των υλικοτεχνικών δυνατοτήτων του Ιδρύματος,
- του επιστημονικού ενδιαφέροντος του Προγράμματος,
- των αναγκών της χώρας σε εξειδικευμένο επιστημονικό δυναμικό.
Τα μέλη των κατηγοριών Ε.Ε.Π., καθώς και Ε.Δ.Ι.Π. και
Ε.Τ.Ε.Π. που πληρούν τις προϋποθέσεις και τα κριτήρια
που τίθενται από τον Κανονισμό για την εισαγωγή φοιτητών, μπορούν μετά από αίτησή τους να εγγραφούν ως
υπεράριθμοι/-ες, και μόνο ένας/μια κατ’ έτος.
Με τεκμηριωμένη εισήγηση της Σ.Ε. και απόφαση της
Σ.Σ.Ψ.Τ. ο αριθμός εισακτέων μπορεί να αναθεωρείται
πριν την δημοσίευση της πρόσκλησης εισαγωγής στο
Π.Μ.Σ. εάν συντρέχουν ιδιαίτερες συνθήκες.
6. Προκειμένου να διασφαλισθεί η αντικειμενικότητα
της κρίσης για την επιλογή των υποψηφίων, συγκροτείται
με απόφαση της Σ.Σ.Ψ.Τ. η Επιτροπή Επιλογής Μεταπτυχιακών Φοιτητών (Ε.Ε.Μ.Φ.), η οποία απαρτίζεται από μέλη
ΔΕΠ του Τμήματος. Στην Επιτροπή αυτή διαβιβάζονται
οι αιτήσεις των υποψηφίων με τα συνημμένα δικαιολογητικά. Έργο της Επιτροπής είναι:
- Ο έλεγχος των αιτήσεων ως προς το έγκαιρο της υποβολής τους.
- Ο έλεγχος και η αξιολόγηση όλων των υποβληθέντων
πιστοποιητικών.
- Ο έλεγχος της γλωσσικής επάρκειας. Απαιτείται η
γνώση της Αγγλικής γλώσσας (τουλάχιστον σε επίπεδο
Β2) που τεκμηριώνεται με Πιστοποιητικά Γλωσσομάθειας
(επιπέδου Β2). Από την υποχρέωση αυτή εξαιρούνται οι
κάτοχοι προπτυχιακού ή μεταπτυχιακού τίτλου σπουδών
αναγνωρισμένου από τον Δ.Ο.Α.Τ.Α.Π. Αγγλόφωνου Πανεπιστημίου.
- Η κατάταξη των υποψηφίων κατά σειρά επιτυχίας ύστερα από συνεκτίμηση των προσόντων των υποψηφίων.
7. Το Π.Μ.Σ. απευθύνεται σε φοιτητές/-τριες υψηλού
επιπέδου, η επιλογή των οποίων γίνεται με συνεκτίμηση
των εξής κυρίως κριτηρίων:
- Το γενικό βαθμό πτυχίου καθώς και τη συνάφεια του
πτυχίου του/της υποψηφίου/-ας. Σε περίπτωση που δεν
έχει ακόμη αποφοιτήσει, το βαθμό στα μαθήματα που
έχει εξεταστεί επιτυχώς και τον αριθμό τους.
- Τη βαθμολογία στα προπτυχιακά μαθήματα τα σχετικά με την κατεύθυνση του Π.Μ.Σ. που επιθυμεί να πα-
ρακολουθήσει ο/η υποψήφιος/-α.
- Την εκπόνηση πτυχιακής εργασίας σε προπτυχιακό
επίπεδο και την επίδοση σε αυτή.
- Την πιθανή ερευνητική δραστηριότητα του/της υποψηφίου/-ας, όπου αυτή υπάρχει, η οποία τεκμηριώνεται
από επιστημονικές δημοσιεύσεις - ανακοινώσεις.
- Την ενδεχόμενη εργασιακή/ερευνητική εμπειρία του/
της υποψηφίου/-ας σε θέσεις και αντικείμενα σχετικά με
την θεματολογία του Π.Μ.Σ.
- Τη βαθμολογία του υποψήφιου/-ας στα πιστοποιητικά που τεκμηριώνουν την επάρκεια του υποψηφίου
στην Αγγλική γλώσσα.
- Τις συστατικές επιστολές.
- Την προσωπική συνέντευξη, εφόσον έχει ζητηθεί από
την αρμόδια επιτροπή (Ε.Ε.Μ.Φ.) του Π.Μ.Σ.
Τα προαναφερθέντα κριτήρια αξιολόγησης των υποψηφίων δύναται να διαφοροποιηθούν με απόφαση της
Σ.Σ.Ψ.Τ., η οποία θα λαμβάνεται πριν την δημοσίευση
της πρόσκλησης. Ο συγκεκριμένος τρόπος αξιολόγησης
των εκάστοτε κριτηρίων αυτών αξιολόγησης ορίζεται με
απόφαση της Σ.Σ.Ψ.Τ..
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2380/22.04.2024
8. Η Ε.Ε.Μ.Φ. περατώνει την κρίση της εντός του μηνός
Ιουλίου και υποβάλλει τις προτάσεις της (σειρά κατάταξης καθώς και τις τυχόν υποχρεώσεις συγκεκριμένων
φοιτητών/-τριών για παρακολούθηση μαθημάτων από
το μεταπτυχιακό πρόγραμμα σπουδών) για έγκριση και
επικύρωση στη Σ.Σ.Ψ.Τ. Σε περίπτωση συμπληρωματικής
πρόσκλησης το χρονοδιάγραμμα υποβολής της Ε.Ε.Μ.Φ
καθορίζεται από απόφαση της Σ.Σ.Ψ.Τ.
9. Κατά την διάρκεια εγγραφής, οι επιτυχόντες/ούσες
μπορούν να καταθέτουν αίτηση για απαλλαγή τους από
την υποχρέωση καταβολής τέλους φοίτησης για οικονομικούς λόγους σύμφωνα με την κείμενη νομοθεσία
και τον Κ.Σ.Χ.Π. Αιτήσεις που δεν συνοδεύονται από τα
απαραίτητα πιστοποιητικά και λοιπά δικαιολογητικά που
ορίζονται από τον νόμο, δεν θα λαμβάνονται υπόψη από
την Ε.Ε.Μ.Φ.
10. Οι εγγραφές των επιτυχόντων/-ουσών και η έναρξη
των μαθημάτων γίνονται κατά το πρώτο δεκαήμερο του
Οκτωβρίου, εκάστου ακαδημαϊκού έτους. Σε περίπτωση
συμπληρωματικής πρόσκλησης, η εγγραφή των φοιτητών/-τριών γίνεται με τρόπο που αποφασίζεται από την
Σ.Σ.Ψ.Τ. ύστερα από εισήγηση του/της Διευθυντή/-ντριας
του Π.Μ.Σ.
Άρθρο 25
Δικαιολογητικά Επιλογής
Μεταπτυχιακών Φοιτητών/-τριών
Οι ενδιαφερόμενοι/-ες υποψήφιοι/-ες πρέπει να υποβάλουν ηλεκτρονικά με τρόπο που καθορίζεται από την
πρόσκληση τα παρακάτω δικαιολογητικά:
- Αίτηση υποψηφιότητας (διαθέσιμη από την Γραμματεία και τον δικτυακό τόπο του Π.Μ.Σ.).
- Επικυρωμένα αντίγραφα τίτλων σπουδών. Τελειόφοιτοι/-ες μπορούν να υποβάλλουν υποψηφιότητα και να
αξιολογηθούν, αλλά γίνονται τελικώς δεκτοί/-ές μόνον
εφόσον αποκτήσουν το πτυχίο τους πριν την έναρξη
των εγγραφών του Π.Μ.Σ. Στις περιπτώσεις πτυχιούχων
πανεπιστημίων της αλλοδαπής συνυποβάλλεται πιστοποιητικό αναγνώρισης από αρμόδια αρχή.
- Επικυρωμένο αντίγραφο αναλυτικής βαθμολογίας
όλων των ετών των προπτυχιακών (ή παράρτημα διπλώματος) καθώς και τυχόν μεταπτυχιακών σπουδών του/
της υποψηφίου/-ας, στα οποία να αναφέρεται ο βαθμού
του πτυχίου και η πτυχιακή ή διπλωματική εργασία.
- Επάρκεια Αγγλικής γλώσσας που τεκμηριώνεται με
σχετικά πιστοποιητικά. Για τους/τις έλληνες/-ίδες πολίτες
είναι απαραίτητη η τεκμηρίωση επιπέδου «Β2», η οποία
μπορεί να γίνει είτε με Κρατικό Πιστοποιητικό Γλωσσομάθειας είτε με άλλο πιστοποιητικό γλωσσομάθειας
αντίστοιχου επιπέδου. Η επάρκεια, ευρύτερα, τεκμηριώνεται και με πιστοποιητικό προηγούμενης φοίτησης
σε αναγνωρισμένο Αγγλόφωνο Εκπαιδευτικό Ίδρυμα.
- Έως δύο (2) συστατικές επιστολές (με το ονοματεπώνυμο, τον τίτλο, τη θέση, τη διεύθυνση, το τηλέφωνο και
την διεύθυνση ηλεκτρονικού ταχυδρομείου του/της συντάξαντος/-ασας). Οι επιστολές μπορεί να είναι από μέλη
ΔΕΠ του εκπαιδευτικού ιδρύματος του/της υποψηφίου/ας ή από μέλη ΔΕΠ άλλων εκπαιδευτικών ιδρυμάτων
που είναι εξοικειωμένα με την επιστημονική κατάρτιση
του/της υποψηφίου/-ας. Σε περίπτωση υποψηφίων με
σημαντική επαγγελματική εμπειρία, οι επιστολές μπορεί
να προέρχονται από άτομα που τους/τις έχουν επιβλέψει
επαγγελματικά.
- Αναλυτικό βιογραφικό σημείωμα και σύντομη έκθεση γνωστικών και ερευνητικών ενδιαφερόντων στην
οποία να αναφέρονται και οι λόγοι για τους οποίους ο/η
υποψήφιος/-α ενδιαφέρεται για μεταπτυχιακές σπουδές
στο Τμήμα.
- Περίληψη διπλωματικής ή πτυχιακής εργασίας που
έχει εκπονηθεί ή εκπονείται από τον/την υποψήφιο/-α.
- Αντίγραφα επιστημονικών δημοσιεύσεων, εφόσον
υπάρχουν.
- Φωτοτυπία των δύο όψεων αστυνομικής ταυτότητας.
- Δύο φωτογραφίες ταυτότητας.
- Οτιδήποτε επιπλέον κρίνει ο/η υποψήφιος/-α ότι μπορεί να υποστηρίξει πληρέστερα την αίτησή του.
Κατά την κατάθεση της υποψηφιότητας, οι υποψήφιοι/ες συμπληρώνουν και υποβάλλουν ηλεκτρονικά ένα
κατάλληλο ηλεκτρονικό ερωτηματολόγιο που αφορά
επιπλέον στοιχεία του βιογραφικού τους εφόσον αυτό
προβλέπεται από την πρόσκληση.
Άρθρο 26
Αριστεία Επίδοσης
Ύστερα από απόφαση της Σ.Σ.Ψ.Τ. η οποία λαμβάνεται
βάσει εισήγησης του/της Διευθυντή/-ντριας του Π.Μ.Σ,
το πρόγραμμα καλύπτει τα έξοδα συμμετοχής των φοιτητών/-τριών σε συνέδρια στα οποία θα παρουσιάζουν
τα ερευνητικά αποτελέσματα των εργασιών τους στα
πλαίσια του Π.Μ.Σ.. Τα κριτήρια και η διαδικασία επιλογής καθώς και το χρηματικό ύψος των υποτροφιών ορί-
ζονται με απόφαση της Σ.Σ.Ψ.Τ. κατόπιν εισήγησης της
Σ.Ε. και με βάση το διαθέσιμο προϋπολογισμό.
Άρθρο 27
Προϋποθέσεις Απόκτησης
Μεταπτυχιακού Τίτλου
Στο πρώτο εξάμηνο οι φοιτητές/-τριες πρέπει να επιλέξουν τρεις (3) θεματικές ενότητες από το σύνολο των
προσφερόμενων θεματικών που προσφέρονται από το
Π.Μ.Σ. Θα πρέπει να εξειδικευτούν σε κάθε επιλεγμένη
ενότητα και να αποτυπώσουν τα αποτελέσματα αυτής σε
μια εργασία. Η εξειδίκευση πραγματοποιείται μέσα από
διαλέξεις, που μπορεί να προσφέρονται και στο πλαίσιο
άλλων Π.Μ.Σ. του Τμήματος, ερευνητικές συναντήσεις
και συμμετοχή σε ερευνητικές δραστηριότητες, σύμφωνα με ένα πλάνο που καθορίζεται από τους/τις διδά-
σκοντες/-ουσες της ενότητας για κάθε μεταπτυχιακό/-ή
φοιτητή/-τρια. Η επιτυχής ολοκλήρωση μιας θεματικής
ενότητας υλοποιείται με την κατάθεση μιας τεχνικής
αναφοράς και την παρουσίαση των αποτελεσμάτων της
έρευνας που πραγματοποιήθηκε, και μπορεί να γίνει στο
τέλος του 1ου ή στο τέλος του 2ου εξαμήνου (αν κριθεί
απαραίτητο από τους/τις υπευθύνους/-ες της ενότητας).
Στα δύο τελευταία εξάμηνα, οι μεταπτυχιακοί/-ές
φοιτητές/-τριες πλήρους φοίτησης πρέπει να πραγματοποιήσουν έρευνα σε ένα εξειδικευμένο γνωστικό
πεδίο και να συγγράψουν διπλωματική εργασία όπως
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2380/22.04.2024
περιγράφεται σε επόμενο άρθρο. Η χρονική διάρκεια
πραγματοποίησης της έρευνας ανέρχεται σε 4 εξάμηνα
για τους φοιτητές μερικής φοίτησης.
Η διδασκαλία των θεματικών ενοτήτων του Π.Μ.Σ. καθώς και η συγγραφή της διπλωματικής εργασίας γίνεται
στα Ελληνικά και/ή στα Αγγλικά. Οι εκπαιδευτικές δραστηριότητες του Π.Μ.Σ. πραγματοποιούνται αξιοποιώ-
ντας τα υπάρχοντα τεχνολογικά μέσα και τις δυνατότητες
της τηλεκπαίδευσης σύμφωνα με το ισχύον νομοθετικό
πλαίσιο. Οι φοιτητές/-τριες οι οποίοι/-ες δεν θα επιτυγχάνουν προβιβάσιμο βαθμό στις ενότητες του πρώτου
εξαμήνου, θα έχουν τη δυνατότητα να το επιτύχουν
εντός των επόμενων εξαμήνων εφόσον δεν ξεπερνούν
το μέγιστο όριο φοίτησης. Σε κάθε περίπτωσης οι φοιτητές/-τριες είναι υποχρεωμένοι/-ες να συμπληρώσουν
τις 90 πιστωτικές μονάδες (ECTS) για την ολοκλήρωση
των σπουδών τους εντός του προβλεπόμενου χρονικού
ορίου φοίτησης. Σε αντίθετη περίπτωση διαγράφονται
με απόφαση της Συνέλευσης του Τμήματος.
Άρθρο 28
Διπλωματική Εργασία (ΔΕ)
1. Για κάθε μεταπτυχιακό/-ή φοιτητή/-τρια ορίζεται μια
Διπλωματική Εργασία η οποία αντιστοιχεί σε εξήντα (60)
πιστωτικές μονάδες (Π.Μ.). Για να μπορέσουν να καταθέσουν και να παρουσιάσουν τη διπλωματική εργασία θα
πρέπει πρώτα να έχουν υποβάλλει το περιεχόμενό της
ή μέρος αυτού, με τη μορφή επιστημονικού άρθρου, σε
διεθνές περιοδικό ή συνέδριο με κριτές.
2. Η επιλογή θέματος γίνεται με μια ανοικτή διαδικασία στην οποία οι διδάσκοντες αρχικά αναρτούν τα
θέματα με περιγραφές και βασικές προαπαιτούμενες
γνώσεις και στη συνέχεια οι ενδιαφερόμενοι φοιτητές
επιλέγουν θέμα. Στόχος είναι όλοι οι φοιτητές που έχουν
ολοκληρώσει τις υπόλοιπες υποχρεώσεις να έχουν την
δυνατότητα να λάβουν ένα θέμα σε συνεννόηση με τον
διδάσκοντα. Οι τελικές αναθέσεις αναρτώνται στον ιστότοπο του ΠΜΣ.
3. Η διπλωματική εργασία αξιολογείται από μία τριμελή επιτροπή, που στελεχώνεται από τους/τις διδά-
σκοντες/-ουσες του Π.Μ.Σ.. Ένα μέλος ΔΕΠ, ο/η επιβλέπων/-ουσα, ορίζει το θέμα της Διπλωματικής Εργασίας. Ο
τίτλος της εργασίας και ο/η επιβλέπων/-ουσα δηλώνεται
στη Γραμματεία σε έντυπο το οποίο συνυπογράφουν ο/η
φοιτητής/-τρια και ο/η επιβλέπων/-ουσα. Οι εισηγήσεις
θεμάτων έρχονται στη Σ.Σ.Ψ.Τ. όπου ο/η κάθε επιβλέπων/-ουσα προτείνει και τα άλλα δύο μέλη της τριμελούς
επιτροπής του/της φοιτητή/-τριας που μπορεί να είναι i)
μέλη ΔΕΠ του Τμήματος Πληροφορικής και Τηλεματικής
ή άλλων Τμημάτων του Χαροκοπείου Πανεπιστημίου, ii)
μέλη ΔΕΠ ή Ε.Π. άλλων τμημάτων της ημεδαπής ή της
αλλοδαπής, iii) ερευνητές/-τριες των βαθμίδων Α’, Β’ ή Γ’
αναγνωρισμένων Ερευνητικών Κέντρων ή Ιδρυμάτων
της ημεδαπής ή της αλλοδαπής, εφόσον είναι κάτοχοι
Δ.Δ. και διαθέτουν αναγνωρισμένο επιστημονικό έργο.
Οι Διπλωματικές Εργασίες αποτελούν πρωτότυπες ερευνητικές εργασίες και στοχεύουν στην παραγωγή ερευνη-
τικών αποτελεσμάτων με ευρύτερο επιστημονικό ενδιαφέρον αποτέλεσμα εκτέλεσης πειραμάτων ή υλοποίησης
συστημάτων από τον/την φοιτητή/-τρια. Ως εκ τούτου,
οι φοιτητές/-τριες, για να μπορέσουν να καταθέσουν και
να παρουσιάσουν τη διπλωματική εργασία θα πρέπει
πρώτα να έχουν υποβάλλει το περιεχόμενό της ή μέρος
αυτού, με τη μορφή επιστημονικού άρθρου, σε διεθνές
περιοδικό ή συνέδριο με κριτές.
4. Τα παράγωγα των Διπλωματικών Εργασιών, θα πρέπει να γίνονται διαθέσιμα στο αποθετήριο του Τμήματος,
με επαρκή σχολιασμό και οδηγίες για τη χρήση τους από
τρίτους καθώς και με τις απαραίτητες επισημάνσεις για
την αδειοδότηση και δημόσια (ή μη) διάθεσή τους. Η
διπλωματική εργασία πρέπει να είναι γραμμένη είτε (α)
στην Ελληνική, περιλαμβάνοντας μία εκτεταμένη περίληψη στην Αγγλική είτε (β) στην Αγγλική, περιλαμβάνο-
ντας μία εκτεταμένη περίληψη στην Ελληνική. Η γλώσσα
στην οποία θα παρέχεται η υποστήριξη στα παράγωγα
μπορεί να είναι είτε η Ελληνική είτε η Αγγλική. Σε οποιαδήποτε περίπτωση πριν τη συγγραφή της εργασίας σε
άλλη γλώσσα, πέραν της Ελληνικής, θα πρέπει να έχει
προηγηθεί συνεννόηση με τον επιβλέποντα διδάσκοντα. Σε προκαθορισμένη ώρα γίνεται δημόσια υποστή-
ριξη της διπλωματικής εργασίας ενώπιον της τριμελούς
επιτροπής, η οποία στη συνέχεια καταθέτει την τελική
βαθμολογία της εργασίας. Για την έγκριση απαιτείται η
σύμφωνη γνώμη δύο (2) τουλάχιστον μελών της Τριμελούς Επιτροπής. Σε περίπτωση απόρριψης της Διπλωμα-
τικής Εργασίας καθορίζεται από τη Σ.Ε. νέα ημερομηνία
αξιολόγησης τουλάχιστον τρεις (3) μήνες μετά την πρώτη
κρίση. Κατά το διάστημα αυτό ο/η φοιτητής/-τρια έχει
υποχρέωση να κάνει τυχόν διορθώσεις που ζήτησε η
Τριμελής επιτροπή.
5. Μετά την επιτυχή εξέταση της διπλωματικής εργασίας ο/η φοιτητής/τρια υποχρεούται να την καταθέσει στη
Βιβλιοθήκη και Κέντρο Πληροφόρησης του Χαροκοπείου
Πανεπιστημίου, ακολουθώντας τις αντίστοιχες οδηγίες
που αναρτώνται στον ιστότοπο της ΒΚΠ λαμβάνοντας
υπόψη τις διορθώσεις που θα προτείνει η Εξεταστική Επιτροπή. Για την κατάθεση στη βιβλιοθήκη απαιτείται η
έγγραφη σύμφωνη γνώμη του/της Επιβλέποντος/-ουσας.
Άρθρο 29
Εκπόνηση και Δομή ΔΕ
1. Κατά την εκπόνηση της ΔΕ ο κάθε φοιτητής/τρια
θα πρέπει να τηρεί τους κανόνες συνεργασίας με τον
επιβλέποντα σε ότι αφορά τις συναντήσεις εργασίας,
τον προσδιορισμό του υλικού που θα στηριχθεί η ΔΕ,
την μεθοδολογία της, το χρονοδιάγραμμα και την φύση
των παραδοτέων.
2. Η ΔΕ ισοδυναμεί με 60 μονάδες ECTS σε ότι αφορά
τις υποχρεώσεις για τη λήψη πτυχίου, που αντιστοιχεί σε
προσπάθεια δύο εξαμήνων για την εκπόνηση της. Στο
πλαίσιο εκπόνησης της ΔΕ θα πρέπει να ολοκληρωθούν
τα παρακάτω βήματα:
α) Καθορισμός του ζητήματος που θα επιλυθεί στο
πλαίσιο της εργασίας και περιγραφή της σημαντικότητας αυτού (σε αυτό περιλαμβάνεται και η παράθεση της
βιβλιογραφίας).
β) Αναφορά και ανάλυση της μεθοδολογίας (τρόπου)
που θα εφαρμοστεί για την επίλυση του (πχ βιβλιογραΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2380/22.04.2024
φική ανάλυση, ανάπτυξη πρωτοτύπου εφαρμογής/συστήματος, μελέτη απόδοσης εφαρμογής/συστήματος,
μελέτη αποδοχής/χρήσης συστήματος/τεχνολογίας,
αξιολόγηση προϊόντων/τεχνολογίας, κ.λπ.),.
γ) Περιγραφή της διαδικασίας που ακολουθήθηκε για
την επίλυση του ζητήματος,
δ) Περιγραφή του τελικού αποτελέσματος/προϊόντος.
ε) Αξιολόγηση του τελικού αποτελέσματος/προϊόντος.
Το κείμενο της ΔΕ έχει την εξής δομή:
- Εξώφυλλο
- Ευχαριστίες/αφιερώσεις
- Περίληψη στα ελληνικά (έως 1 σελίδα)
- Περίληψη σε μία επίσημη γλώσσα της Ε.Ε.
- Πίνακας περιεχομένων
- Κατάλογος πινάκων, σχημάτων
- Εισαγωγή
- Κυρίως σώμα κειμένου (οργανωμένο σε Κεφάλαια 1,
2 κ.τ.λ.)
- Συμπεράσματα
- Παραρτήματα (Α, Β, κ.τ.λ.)
- Πίνακας ορολογίας (λεξιλόγιο απόδοσης όρων)
- Βιβλιογραφία
3. Στην περίληψη θα πρέπει να δίνεται μία σαφής
και σύντομη περιγραφή του περιεχομένου του κειμένου χωρίς να επαναλαμβάνεται ο τίτλος και χωρίς να
παρατίθενται πίνακες, σχήματα, τύποι, αναφορές στη
βιβλιογραφία ή θέματα που δεν εμφανίζονται στο κύριο
μέρος της εργασίας.
4. Η εισαγωγή θα πρέπει να περιλαμβάνει:
α) Την σαφή τοποθέτηση του ζητήματος που πραγματεύεται η πτυχιακή,
β) την μεθοδολογική προσέγγιση που ακολουθήθηκε
για την αντιμετώπιση του,
γ) την υπάρχουσα κατάσταση (state-of-the-art) στην
εν λόγω επιστημονική περιοχή,
δ) τα συνοπτική καταγραφή των αποτελεσμάτων της ΔΕ.
5. Στο κυρίως κείμενο θα πρέπει να αναλύονται τα
βήματα που πραγματοποιήθηκαν, όπως αναφέρονται
παραπάνω (α έως ε). Στο κυρίως κείμενο θα πρέπει να
υπάρχει ένα τουλάχιστον διακριτό κεφάλαιο για κάθε
ένα από τα βήματα. Θα πρέπει κατ’ελάχιστον να αναφέρονται τα συστήματα που αναπτύχθηκαν/προβλήματα
που επιλύθηκαν και τα αποτελέσματα που παρήχθησαν.
6. Στα συμπεράσματα συνοψίζονται τα κύρια ευρήματα και η συνεισφορά της ΔΕ και δίνονται προτάσεις για
περαιτέρω έρευνα.
7. Η Διπλωματική εργασία έχει ερευνητικό προσανατολισμό. Για να μπορέσουν να καταθέσουν και να παρου-
σιάσουν τη διπλωματική εργασία οι φοιτητές θα πρέπει
πρώτα να έχουν υποβάλλει το περιεχόμενό της ή μέρος
αυτού, με τη μορφή επιστημονικού άρθρου, σε διεθνές
περιοδικό ή συνέδριο με κριτές.
Άρθρο 30
Πνευματικά Δικαιώματα και Λογοκλοπή
Η αντιγραφή από έντυπο υλικό, ή διαδίκτυο, ή άλλη
πηγή, χωρίς την αντίστοιχη παραπομπή για την προέλευση της αναφοράς και χωρίς την άδεια του συγγραφέα ή
του εκδότη (όπου απαιτείται) εμπίπτει στην παράβαση
νόμων για την πνευματική ιδιοκτησία και την λογοκλοπή.
Σε περίπτωση ύπαρξης πνευματικών δικαιωμάτων των
πηγών ή/και των αποτελεσμάτων δύνανται να συναφθεί
ιδιωτικό συμφωνητικό για την αποσαφήνισή τους, το
οποίο υπογράφουν τα εμπλεκόμενα μέλη ανάλογα με
την περίπτωση. Το συμφωνητικό μεταξύ άλλων καθορίζει ευαίσθητα δεδομένα ή εμπιστευτικά δεδομένα
μπορούν να παρουσιαστούν κατά την εξέταση της διπλωματικής εργασίας αλλά δεν αποτελούν μέρος του
κειμένου.
Άρθρο 31
Αξιολόγηση της Απόδοσης
1. Η αξιολόγηση και η βαθμολόγηση των φοιτητών/τριών είναι αποκλειστική αρμοδιότητα ενός/μιας καθη-
γητή/-τριας από την εκάστοτε θεματική ενότητα, γίνεται σε πλήρη ανεξαρτησία από τις υπόλοιπες θεματικές
ενότητες και αποτελεί παράγωγο της αντικειμενικής
εκτίμησης της απόδοσης του/της φοιτητή/-τριας στη
συγκεκριμένη θεματική.
α) Η αξιολόγηση των ερευνητικών αποτελεσμάτων
στις θεματικές ενότητες γίνεται την εξεταστική περίοδο
του χειμερινού ή εαρινού εξαμήνου. Επαναξιολόγηση
γίνεται τον Σεπτέμβριο.
β) Ο τελικός βαθμός κάθε ενότητας προκύπτει από τη
συνολική εκτίμηση των επιδόσεων των φοιτητών/-τριών
στην εκάστοτε ερευνητική εργασία (π.χ. μελέτη βιβλιογραφίας, υλοποίηση πειραματικών διατάξεων, διεξαγω-
γή πειραμάτων) σύμφωνα με τις οδηγίες που παρέχει
ο/η εκάστοτε υπεύθυνος/-η στην αρχή του εξαμήνου.
Ο ελάχιστος αποδεκτός βαθμός επιτυχούς εξέτασης
μιας θεματικής και την διπλωματικής είναι το 6,0 (στα 10).
γ) Μόνο μία (1) αποτυχία δικαιολογείται σε κάθε ενότητα. Ως αποτυχία ορίζεται:
- Τελική βαθμολογία μικρότερη από 6,0 (στα 10),
- μη ολοκλήρωση των υποχρεώσεων (εργασίες, παρουσιάσεις κ.λπ.) κατά τη διάρκεια του χειμερινού ή εαρι-
νού εξαμήνου ή της επαναξιολόγησης του Σεπτεμβρίου,
- μη κατάθεση της τεχνικής αναφοράς από τον/την
φοιτητή/-τρια,
δ) μετά την ανακοίνωση των αποτελεσμάτων και σε
προθεσμία εντός πέντε (5) ημερών οι φοιτητές/-τριες
μπορούν να επικοινωνήσουν με τους/τις υπεύθυνους/ες κάθε θεματικής για να πάρουν ανατροφοδότηση για
την απόδοσή τους και τη βαθμολογία τους. Ύστερα από
την πάροδο της ανωτέρω προθεσμίας οι υπεύθυνοι/-ες
των μαθημάτων καταθέτουν την οριστική κατάσταση
βαθμολογίας.
2. Σε περίπτωση δεύτερης αποτυχίας (της επαναξιολόγησης Σεπτεμβρίου) του/της φοιτητή/-τριας σε
κάποια θεματική ενότητα, ύστερα από αίτησή του/της,
ορίζεται με απόφαση της Σ.Σ.Ψ.Τ. τριμελής επιτροπή
για την επανεξέτασή του. Η αίτηση κατατίθεται εντός
πέντε (5) ημερών από την ανακοίνωση των αποτελεσμάτων της εξεταστικής περιόδου του Σεπτεμβρίου.
Η τριμελής επιτροπή αποτελείται από μέλη ΔΕΠ της
Σχολής, με αντικείμενα ίδια ή συναφή με το γνωστικό
αντικείμενο της θεματικής ενότητας. Από την επιτροπή
εξαιρείται ο/η αρχικός/-ή υπεύθυνος/-η εξέτασης της
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2380/22.04.2024
ενότητας. Η επιτροπή εξετάζει αν η τεχνική αναφορά
και η παρουσίαση των αποτελεσμάτων της έρευνας που
πραγματοποιήθηκε από τον/την φοιτητή/-τρια επαρκεί
για την ολοκλήρωσή της και είναι αρμόδια να αποφασίσει αν θα υπάρξει επανεξέταση του/της φοιτητή/-τριας
και τη διαδικασία αυτής. Η εξέταση από επιτροπή θα
πραγματοποιείται εντός τριών (3) μηνών από την ανακοίνωση των αποτελεσμάτων της εξεταστικής περιόδου
του Σεπτεμβρίου.
3. Σε περίπτωση αποτυχίας του/της φοιτητή/-τριας
στην εξέτασή του/της από την τριμελή επιτροπή η
Σ.Σ.Ψ.Τ. δύναται να αποφασίσει κατά περίπτωση, και
αφού συνεκτιμήσει όλη την πορεία του/της φοιτητή/-τριας, είτε (α) τη διαγραφή του/-της φοιτητή/-
τριας από το πρόγραμμα, είτε (β) να ορίσει την εκ
νέου εκπόνηση της θεματικής ενότητας από τον/την
φοιτητή/-τρια.
4. Σε περίπτωση που ο/η φοιτητής/-τρια δεν καταθέσει αίτηση για ορισμό επιτροπής η Σ.Σ.Ψ.Τ. δύναται να
αποφασίσει κατά περίπτωση, και αφού συνεκτιμήσει όλη
την πορεία του/της φοιτητή/-τριας, είτε (α) τη διαγραφή
του/της από το πρόγραμμα, είτε (β) να ορίσει την εκ νέου
παρακολούθηση της θεματικής ενότητας από τον/την
φοιτητή/-τρια.
Άρθρο 32
Διδάσκοντες/-ουσες
1. Οι κατηγορίες διδασκόντων ορίζονται στον Κ.Σ.Χ.Π.
του Ιδρύματος και την κείμενη νομοθεσία.
2. Οι διδάσκοντες/-ουσες του Π.Μ.Σ. παρουσιάζουν
εκτενές ερευνητικό, διδακτικό και ακαδημαϊκό έργο συναφές με το γνωστικό αντικείμενο του Π.Μ.Σ. Οι διδάσκο-
ντες/-ουσες εστιάζουν σε σχετικές ερευνητικές περιοχές
και έχουν εκτεταμένη ενασχόληση σε έργα έρευνας και
ανάπτυξης, εμπλοκή σε ερευνητικές και βιομηχανικές
δραστηριότητες και συνεργασίες με ερευνητικούς φορείς, θεσμικές κρατικές δομές και τριτοβάθμια εκπαι-
δευτικά ιδρύματα οι οποίες θα αξιοποιηθούν για την
ενίσχυση του προφίλ των σπουδαστών/-τριών.
3. Πιο συγκεκριμένα προέρχονται κατά εξήντα τοις
εκατό (60%) τουλάχιστον από διδάσκοντες και μεταδιδάκτορες του οικείου Τμήματος ή διδάσκοντες/-ουσες
ορισμένου χρόνου σύμφωνα με το εκάστοτε ισχύον
θεσμικό πλαίσιο που είναι κάτοχοι διδακτορικού διπλώματος.
4. Η Σ.Σ.Ψ.Τ. αξιολογεί τις ανάγκες του Π.Μ.Σ. σε διδακτικό προσωπικό και, εφόσον τα υφιστάμενα μέλη
ΔΕΠ, αφυπηρετήσαντα μέλη ΔΕΠ και οι διδάσκοντες/ουσες ορισμένου χρόνου σύμφωνα με το εκάστοτε ισχύ-
ον θεσμικό πλαίσιο δεν επαρκούν, με αιτιολογημένη
απόφασή της αποφασίζει την ανάθεση έργου σε μέλη
ΔΕΠ άλλων Τμημάτων του ιδίου Α.Ε.Ι ή την πρόσκληση
μελών ΔΕΠ άλλων Α.Ε.Ι ή ερευνητών από ερευνητικά
κέντρα της ημεδαπής, Πανεπιστημιακά και ερευνητικά
ιδρύματα του εξωτερικού, καθώς και οποιαδήποτε άλλη
κατηγορία προσωπικού προβλέπεται από την κείμενη
νομοθεσία.
5. Οι αναθέσεις γίνονται από τη Σ.Σ.Ψ.Τ. ύστερα από
εισήγηση της Συντονιστικής Επιτροπής.
6. Η Σ.Σ.Ψ.Τ., ύστερα από εισήγηση της ΣΕ, ορίζει ανά
θεματική ενότητα τους/τις υπεύθυνους/-ες καθηγητές/τριες οι οποίοι/-ες επιβλέπουν τις ερευνητικές εργασίες
των φοιτητών/-τριών. Οι υπεύθυνοι/-ες κάθε ενότητας
έχουν την ευθύνη για την οργάνωση του περιεχομένου
της θεματικής, τον καθορισμό των ερευνητικών εργασιών, την επίβλεψη/καθοδήγηση των εργασιών των μετα-
πτυχιακών φοιτητών/-τριών στο πλαίσιο της θεματικής
και την αξιολόγησή τους, καθώς επίσης και για την παροχή επικαιροποιημένου υλικού για μελέτη.
Άρθρο 33
Διαδικασία Αξιολόγησης Μαθημάτων
και Διδασκόντων/-ουσών
από τους/τις μεταπτυχιακούς/-ές φοιτητές/-τριες
1. Στόχος του Π.Μ.Σ. είναι η διασφάλιση της ποιότητας
και η διαρκής αναβάθμιση των παρεχόμενων εκπαιδευτικών υπηρεσιών. Στο πλαίσιο αυτό εντάσσεται η διαδικα-
σία αξιολόγησης των μαθημάτων και των διδασκόντων
από τους μεταπτυχιακούς φοιτητές, σύμφωνα με τον
Κ.Σ.Χ.Π. και τον Εσωτερικό Κανονισμό Λειτουργίας της
ΜΟΔΙΠ.
2. Η επεξεργασία των ερωτηματολογίων αξιολόγησης
διδακτικού έργου είναι ευθύνη της Ομάδας Εσωτερικής
Αξιολόγησης (ΟΜ.Ε.Α.) του Τμήματος και τα αποτελέσματα κοινοποιούνται στον Πρόεδρο του Τμήματος, στον
Διευθυντή του Π.Μ.Σ. και στους διδάσκοντες/ουσες
των μαθημάτων μέσω κωδικοποιημένων φύλλων με τις
απαντήσεις.
3. Ο Διευθυντής του Π.Μ.Σ. και η Σ.Ε. είναι αρμόδιοι
να προχωρήσουν, σε συνεργασία με τους διδάσκοντες/
ουσες στην κατάρτιση εισήγησης για τη βελτίωση των
παρεχόμενων εκπαιδευτικών υπηρεσιών, όπου απαιτείται, με βάση τις αξιολογήσεις των φοιτητών.
4. Κατά τη λήξη της θητείας της Σ.Ε., με ευθύνη του
απερχόμενου Διευθυντή, συντάσσεται αναλυτικός απολογισμός του ερευνητικού και εκπαιδευτικού έργου του
Π.Μ.Σ., καθώς και των λοιπών δραστηριοτήτων του, με
στόχο την αναβάθμιση των σπουδών, την καλύτερη
αξιοποίηση του ανθρώπινου δυναμικού, τη βελτιστοποίηση των υφιστάμενων υποδομών και την κοινωνικά
επωφελή χρήση των διαθέσιμων πόρων του Π.Μ.Σ. Ο
απολογισμός κατατίθεται στο οικείο Τμήμα, στο οποίο
ανήκει το Π.Μ.Σ., ενώ οι αξιολογήσεις των μαθημάτων
αναρτώνται στον ιστότοπο του Π.Μ.Σ.
5. Με απόφαση της Σ.Σ.Ψ.Τ. και σε συνεργασία με τη
ΜΟΔΙΠ καταρτίζεται ερωτηματολόγιο εξόδου για τους
τελειόφοιτους φοιτητές/τριες που αφορά το σύνολο των
ακαδημαϊκών και οργανωτικών πτυχών του. Η συμπλήρωση του εν λόγω ερωτηματολογίου είναι απαραίτητη
προϋπόθεση για την συμμετοχή των φοιτητών στην ορκομωσία. Η συμπλήρωση του ερωτηματολογίου γίνεται
ανώνυμα σε ηλεκτρονική μορφή.
6. Η στατιστική επεξεργασία των αξιολογήσεων των
διδασκόντων και των μαθημάτων αναρτάται στην ιστοσελίδα του Π.Μ.Σ. ή του Τμήματος και είναι διαθέσιμη
τουλάχιστον σε όλα τα μέλη της ακαδημαϊκής κοινότητας
του Ιδρύματος μετά την κατάθεση της εσωτερικής αξιολόγησης του Τμήματος από την ΟΜΕΑ. Παρέκκλιση από
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2380/22.04.2024
την εν λόγω διαδικασία λαμβάνει χώρα μόνο κατόπιν
τεκμηριωμένης εισήγησης της Σ.Ε. και απόφασης της
Σ.Σ.Ψ.Τ. όταν συντρέχουν ειδικοί λόγοι.
7. Η διαδικασία αξιολόγησης του Π.Μ.Σ. πραγματοποιείται σύμφωνα με το εγχειρίδιο του Εσωτερικού
Συστήματος Διασφάλισης Ποιότητας της ΜΟΔΙΠ του
Πανεπιστημίου, την κείμενη νομοθεσία και τις οδηγίες
της ΕΘΑΑΕ.
Άρθρο 34
Αναθεώρηση προγράμματος
Για την αναθεώρηση του προγράμματος ακολουθείται
η διαδικασία που αναφέρεται στον Οδηγό Σπουδών του
Ιδρύματος και προβλέπεται από την κείμενη νομοθεσία.
Πιο συγκεκριμένα, κάθε δύο έτη, η Σ.Ε. του ΠΜΣ, λαμβάνοντας υπόψη: i) τη στρατηγική του Ιδρύματος, ii) τα
αποτελέσματα της αξιολόγησης του ΠΜΣ, iii) τις μελέτες εξωτερικών φορέων σχετικά με την έρευνα, iv) την
πληρότητα του προγράμματος σπουδών, αλλά και v) το
σχετικό θεσμικό πλαίσιο και τους περιορισμούς που θέτει
στη διάρθρωση των ΠΜΣ, εισηγείται στη Σ.Σ. τις προτεινόμενες αλλαγές, στοιχειοθετώντας τις προτάσεις. Στην
περίπτωση αλλαγών που επηρεάζουν ριζικά το ΠΠΣ (π.χ.
καταργήσεις μαθημάτων, εισαγωγή νέων μαθημάτων),
η εισήγηση της Επιτροπής προσδιορίζει και τις μεταβατικές διατάξεις για τους φοιτητές παρελθόντων ετών.
Η Σ.Σ.Ψ.Τ. εγκρίνει τις αλλαγές και το τμήμα εκδίδει
τον επικαιροποιημένο Οδηγό Σπουδών που περιλαμβάνει και τον αναλυτικό οδηγό ECTS, και τον προωθεί
στη ΜΟΔΙΠ του Ιδρύματος για να ελέγξει την τήρηση
των βασικών απαιτήσεων του προτύπου. Τέλος αναρτά
στον ιστότοπο του ΠΜΣ, στα Ελληνικά και Αγγλικά τον
πλήρη Οδηγό Σπουδών, ώστε να ενημερώνονται οι ενδιαφερόμενοι.
Οι αλλαγές κοινοποιούνται και στη Γραμματεία του
τμήματος ώστε να ρυθμιστούν οι αλλαγές που αφορούν
το πληροφοριακό σύστημα (ΠΣ) του φοιτητολογίου και
κατ’ επέκταση οι υποχρεώσεις των φοιτητών για τη λήψη
πτυχίου.
Αλλαγές μικρότερης κλίμακας (π.χ. τροποποίηση της
ύλης μαθήματος, μετονομασία θεματικής, προσθήκη
υπευθύνων σε θεματική):
- Υποβάλλονται με γραπτό αίτημα από τον Πρόεδρο
του ΠΜΣ που έχει και τη σύμφωνη γνώμη της Σ.Ε. στη
Σ.Σ.Ψ.Τ.
- Η Σ.Σ.Ψ.Τ. ενημερώνεται για τις αλλαγές τις εγκρίνει
και ακολουθείται η ίδια διαδικασία επικαιροποίησης.
Άρθρο 35
Δαχείριση παραπόνων
Στο τμήμα λειτουργεί επιτροπή διαχείρισης παραπόνων, τα μέλη της οποίας ανακοινώνονται στον ιστότο-
πο του τμήματος και του ΠΜΣ. Έχει οριστεί και εφαρμόζεται κανονισμός διαχείρισης παραπόνων και μαζί
με το πρότυπο έγγραφο για την υποβολή φοιτητικού
παραπόνου διατίθενται στους πιο πάνω ιστοτόπους.
Έχει οριστεί διεύθυνση ηλεκτρονικής επικοινωνίας
για την επίσημη υποβολή των φοιτητικών παραπόνων (complaintsdit[at]hua[dot]gr).
Άρθρο 36
Τέλη Εγγραφής - Τρόπος καταβολής Δωρεάν φοίτηση
Τα τέλη εγγραφής ανέρχονται συνολικά στο ποσό των
χιλίων ευρώ (1000 €). Κατόπιν τεκμηριωμένου αιτήματος
στη Συνέλευση Τμήματος η καταβολή τους μπορεί να
πραγματοποιείται σε δόσεις.
Με τεκμηριωμένη εισήγηση της Σ.Ε. και απόφαση της
Σ.Σ.Ψ.Τ. το συνολικό ύψος των διδάκτρων και ο τρόπος
καταβολής τους μπορεί να αναθεωρείται πριν την δημοσίευση της πρόσκλησης εισαγωγής στο Π.Μ.Σ. λαμ-
βάνοντας υπόψη:
- Τις ευρύτερες οικονομικές και κοινωνικές συνθήκες
που συντρέχουν,
- τις ανάγκες για διοικητική υποστήριξη του προγράμματος,
- το πλήθος των μαθημάτων,
- άλλους λόγους που σχετίζονται με την βιωσιμότητα
του προγράμματος,
- τις πολιτικές του ιδρύματος και της οικείας Σχολής.
Άρθρο 37
Κανόνες δεοντολογίας για
τους/τις μεταπτυχιακούς/-ές φοιτητές/-τριες
1. Βασικό κανόνα δεοντολογίας για τους/τις φοιτητές/-τριες αποτελεί η αποφυγή της λογοκλοπής κατά
την εκπόνηση των εργασιών που τους ανατίθενται, κατά
τη διάρκεια των σπουδών τους. Η λογοκλοπή αποτελεί
ευθεία παραβίαση της κείμενης νομοθεσίας περί πνευματικής ιδιοκτησίας και η διαπίστωσή της συνεπάγεται
σοβαρές πειθαρχικές παραβάσεις και κυρώσεις για τους/
τις φοιτητές/-τριες που υποπίπτουν στο συγκεκριμένο
παράπτωμα.
2. Απαγορεύεται ρητά: α) η χρήση των πνευματικών
δημιουργημάτων τρίτων και η εμφάνισή τους από τους/
τις φοιτητές/-τριες ως δικών τους, κατά την εκπλήρωση
συγκεκριμένων υποχρεώσεων, β) η παρουσίαση εργασιών που έχουν εκπονηθεί συνεργατικά με άλλους/-ες φοι-
τητές/-τριες, ως δημιούργημα ατομικό, γ) η υποβολή, εν
όλω ή εν μέρει, εργασίας που ενώ έχει εκπονηθεί για την
εκπλήρωση συγκεκριμένων διδακτικών ή ερευνητικών
απαιτήσεων κατά το παρελθόν, επανυποβάλλεται για την
εκπλήρωση άλλων ή νέων διδακτικών ή ερευνητικών
απαιτήσεων, δ) η κάθε μορφής αντιγραφή ή συνεργασία με τρίτα πρόσωπα κατά τη διάρκεια οποιασδήποτε
εξεταστικής διαδικασίας, καθώς και η χρήση κάθε είδους
βοηθημάτων, σημειώσεων και ηλεκτρονικών μέσων,
εκτός αν ο/η έχων/-ουσα την ευθύνη της εξεταστικής
διαδικασίας επιτρέπει την χρήση αυτών.
3. Απαγορεύεται η με ηλεκτρονικά μέσα καταγραφή
ήχου ή/και εικόνας κατά τη διάρκεια των συναντήσεων,
διαλέξεων και παρουσιάσεων, εκτός και αν έχει δοθεί
η άδεια από τον/τη διδάσκοντα/-ουσα και η σύμφωνη
γνώμη όλων των παρευρισκομένων.
4. Οι φοιτητές/-τριες οφείλουν να σέβονται και να
προστατεύουν τις εγκαταστάσεις και τον εξοπλισμό του
Ιδρύματος, να μεριμνούν για την διαφύλαξη της καθαριότητας των χώρων του και να αποφεύγουν την πρό-
κληση ή την υπόθαλψη ταραχών ή ανάρμοστης συμπεΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2380/22.04.2024
ριφοράς που μπορεί να προκαλέσει ζημιά στα κτήρια,
τις εγκαταστάσεις και την περιουσία του.
5. Οι φοιτητές/-τριες οφείλουν να μην χρησιμοποιούν
και να μην επιτρέπουν να χρησιμοποιείται ο χώρος ή
οι εγκαταστάσεις του Ιδρύματος για παράνομες πράξεις ή πράξεις που προσβάλλουν την εικόνα ή την καλή
φήμη του Ιδρύματος και να μην συμμετέχουν σε πράξεις
που δεν συνάδουν με την ακαδημαϊκή αποστολή του
Ιδρύματος ή εμποδίζουν την εύρυθμη λειτουργία του
(οργάνων και υπηρεσιών, διδασκαλίας και έρευνας), την
ακαδημαϊκή ελευθερία στην έρευνα και διδασκαλία και
την ελεύθερη έκφραση και διακίνηση των ιδεών.
6. Δεν επιτρέπεται η ηχογράφηση ή μαγνητοσκόπηση
από τους/τις φοιτητές/-τριες των διαλέξεων των διδασκόντων/-ουσών παρά μόνο με την έγγραφη σύμφωνη
γνώμη του/της διδάσκοντα/-ουσας και όλων των παρευρισκόμενων φοιτητών/-τριών.
Άρθρο 38
Παραβάσεις Φοιτητών/-τριών
Οι φοιτητές/-τριες του Π.Μ.Σ. εμπίπτουν στο πεδίο
εφαρμογής της κείμενης νομοθεσίας και του Κ.Σ.Χ.Π.
Πειθαρχικά παραπτώματα για τους/τις φοιτητές/-τριες
συνιστούν η παραβίαση των κείμενων διατάξεων της
νομοθεσίας για τα Α.Ε.Ι., η παραβίαση του παρόντος Κανονισμού και των αποφάσεων των οργάνων του Πανεπι-
στημίου και η παραβίαση των κανόνων συμπεριφοράς
που πρέπει να επιδεικνύουν τα μέλη της ακαδημαϊκής
κοινότητας, ώστε να μην διαταράσσεται η δημοκρατική
λειτουργία και να μην θίγεται το κύρος του Α.Ε.Ι. και των
λειτουργών του. Ειδικότερα, πειθαρχικά παραπτώματα
συνιστούν ιδίως: α) Η χρήση μέσων ή μεθόδων που παραβιάζουν το αδιάβλητο των εξετάσεων, β) η παράβαση
των κανόνων περί πνευματικής ιδιοκτησίας και λογοκλοπής, συμπεριλαμβανομένης της παραγωγής πρω-
τότυπων εργασιών με τη χρήση λογισμικού τεχνητής
νοημοσύνης χωρίς την έγκριση του διδάσκοντα, γ) η εκ
προθέσεως καταστροφή περιουσίας του Πανεπιστημίου,
δ) η εκούσια παρεμπόδιση της εύρυθμης λειτουργίας
του Πανεπιστημίου και των υπηρεσιών του, ε) η προσβολή της προσωπικότητας και της διαφορετικότητας
των μελών της ακαδημαϊκής κοινότητας. Τα πειθαρχικά
όργανα και η λειτουργία τους καθορίζεται από την κείμενη νομοθεσία και τον Κ.Σ.Χ.Π.
Άρθρο 39
Τελετουργικό Αποφοίτησης - Τύπος Διπλώματος
Το τελετουργικό αποφοίτησης και ο τύπος του απονεμόμενου διπλώματος καθορίζονται στον Κ.Σ.Χ.Π. Για
τους/τις αλλοδαπούς/-ές φοιτητές/-τριες προβλέπεται η
απόδοση διπλώματος στην αγγλική γλώσσα σύμφωνα
με τα όσα προβλέπονται στο άρθρο 41.
Άρθρο 40
Βαθμός Πτυχίου
Ο τελικός βαθμός του μεταπτυχιακού τίτλου υπολογίζεται ως ο σταθμισμένος μέσος όρος της βαθμολογίας
του φοιτητή/τριας στα μαθήματα και στην διπλωματική
εργασία.
Όπου
Μi: οι βαθμοί που έχει λάβει ο φοιτητής/τρια σε κάθε
θεματική,
ECTSi: είναι οι πιστωτικές μονάδες της αντίστοιχης
θεματικής,
ΜΔ: ο βαθμός της Μεταπτυχιακής Διατριβής και
ECTSΜΔ: είναι οι πιστωτικές μονάδες της Μεταπτυχιακής Διατριβής,
Ο βαθμός πτυχίου εξάγεται με προσέγγιση στο πρώτο
δεκαδικό ψηφίο και χαρακτηρίζεται ως εξής:
- Άριστα: 8.6 - 10
- Λίαν καλώς: 7.1 - 8.5 (συμπεριλαμβανομένου)
- Καλώς: 5.0 - 7.0 (συμπεριλαμβανομένου).
Άρθρο 41
Παράρτημα Διπλώματος
Το πρόγραμμα μεταπτυχιακών σπουδών χορηγεί
παράρτημα διπλώματος στην ελληνική και στην
αγγλική γλώσσα σύμφωνα με το άρθρο  15 του
ν. 3374/2005 (Α’ 189). Πρόσθετες (μη υποχρεωτικές)
δεξιότητες που αποκτά ο/η φοιτητής/-τρια κατά τη
διάρκεια των σπουδών του και δεν συνυπολογίζονται
στον τελικό βαθμό αναγράφονται στο Παράρτημα
Διπλώματος.
Άρθρο 42
Περιγραφές Μαθημάτων
Η περιγραφές ECTS των μαθημάτων είναι αναρτημένες
στην ιστοσελίδα του Π.Μ.Σ.
Οι θεματικές ενότητες περιλαμβάνουν συναφή γνωστικά αντικείμενα που θα προσαρμόζονται δυναμικά,
ανάλογα με τις ερευνητικές εξελίξεις και τις ευρύτερες
ανάγκες για έρευνα, μετά από εισήγηση της Συντονιστικής Επιτροπής και έγκριση της Σ.Σ.Ψ.Τ.
Άρθρο 43
Αλλοδαποί/-ές φοιτητές/-τριες
Για αλλοδαπούς/-ές φοιτητές/-τριες, που δεν ομιλούν
επαρκώς την ελληνική γλώσσα (δεν κατέχουν πτυχίο
ή μεταπτυχιακό τίτλο σπουδών Ελληνικού ΑΕΙ ή απολυτήριο Ελληνικού Λυκείου ή εξατάξιου Γυμνασίου
ή πιστοποιητικό ελληνομάθειας Γ1’ επιπέδου από το
Κέντρο Ελληνικής Γλώσσας), παρέχεται η δυνατότητα
εγγραφής σε ξενόγλωσσο πρόγραμμα με τους ίδιους
όρους και προϋποθέσεις που αναφέρονται ανωτέρω
και την προσκόμιση των αντίστοιχων δικαιολογητικών.
Ο/Η φοιτητής/-τρια εγγράφεται σε αυτό μετά από αιτιολογημένη απόφαση της Συνέλευσης που εξειδικεύει
τα απαραίτητα δικαιολογητικά κατά περίπτωση. Στην
περίπτωση αυτή η εξέταση και η συγγραφή των εργασιών πραγματοποιείται αποκλειστικά στα αγγλικά,
και ο τίτλος σπουδών εκδίδεται στην αγγλική γλώσσα.
Επίσης όλες οι τυχόν προβλεπόμενες ερευνητικές και
ακαδημαϊκές δραστηριότητες διενεργούνται στην αγγλική γλώσσα.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2380/22.04.2024
Άρθρο 44
Άλλα Θέματα
Θέματα που ανακύπτουν και δεν αντιμετωπίζονται από την ισχύουσα νομοθεσία, τον Κ.Σ.Χ.Π. και τον παρόντα
κανονισμό, ρυθμίζονται με αποφάσεις της Σ.Σ.Ψ.Τ.
Ο παρών Κανονισμός ισχύει για τους/τις εισαχθέντες/-είσες φοιτητές/-τριες από το ακαδημαϊκό έτος 2024-2025
και εφεξής.
Η απόφαση αυτή να δημοσιευθεί στην Εφημερίδα της Κυβερνήσεως.
Αθήνα, 10 Απριλίου 2024
Η Πρύτανης
ΜΑΡΙΑ ΝΙΚΟΛΑΪ ΔΗ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2380/22.04.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240202380.pdf | Tokens: 68806]